Rekordszámú maskarás búcsúztatja a telet az idei mohácsi busójáráson

Minden eddiginél több, mintegy 2000 maskarás űzi a telet a február 24. és március 1. között zajló mohácsi busójáráson. A népszokás hat napon át, tizenöt helyszínen zajló csaknem másfél száz programjára hatvanezer látogatót várnak.

A szervezők tájékoztatása szerint a messze földön híres esemény leglátványosabb programjait a tradíciónak megfelelően az idén is farsangvasárnapon tartják meg. A busók így február 27-én kelnek át csónakkal a Dunán, vonulnak fel a belvárosban, teszik vízre a farsangi koporsót, avatnak új busókat és gyújtanak hatalmas máglyát a város főterén.
Bár a legtöbb turista és helyi érdeklődő vasárnap jelenik meg a városban, a busójárás mind a hat napjára jutnak érdekes és színes rendezvények.
A több mint 140 program között a hagyományoknak megfelelően lesz táncház, tamburakoncert, busómaszk- és kellékkiállítás, film- és könyvbemutató, kézműves vásár, de a busócsoportok is rendeznek bemutatókat, valamint a mohácsi magyar és délszláv gasztronómiában is elmerülhetnek a látogatók látványfőzések keretében.
Mint a szervezők az MTI érdeklődésére kiemelték, a népszokás keretében várhatóan minden eddiginél nagyobb számban vonulnak fel az esemény főszereplői is Mohács utcáin: 64 busócsoport közel 2000 maskarása tesz meg minden tőle telhetőt a tél elűzéséért. Rájuk az előzetes becslések szerint a rendezvény hat napja alatt hatvanezer látogató lesz kíváncsi.
Az esemény programjait úgy igyekeztek megszervezni, hogy a résztvevők járványügyi szempontból minél nagyobb biztonságban legyenek. Ennek megfelelően a város központjában található Selyemgyár Kulturális Negyed udvarában egy új helyszínt hoztak létre, a fő állomásokhoz pedig színpadok kerülnek, így egy időben több helyszínen is lehetnek kisebb-nagyobb programok.
Idén a pandémia miatt a beltéri zenés-táncos rendezvényeket nem tartják meg, a beltéri ültetett programokon való részvételt pedig a létszám korlátozásának érdekében regisztrációhoz kötik.
A busójárás kulturális rendezvénynek minősül, ezért a szabadtéri programok látogatása a jelenleg hatályos jogszabályok értelmében nem kötött védettségi igazolványhoz, ugyanakkor az eseményre látogatóknak maszk viselését - és lehetőséghez mérten - a távolságtartást javasolja a város - hívták fel a figyelmet a szervezők.
A mohácsiak körében sokacnak, a köznyelvben sokácnak nevezett népcsoport által meghonosított, híres farsangi eseményt egy 1783-as feljegyzés említi először. A balkáni térségből a török hódoltság idején Mohács környékén megtelepedő etnikum körében élő legenda szerint furfangos őseik a török megszállás elől a Duna túlsó partján lévő Mohács-szigetre menekültek. A sokacok álruhákat öltve tértek vissza a folyón átkelve és rajtaütöttek a babonás törökökön, akik az ijesztő maskarásoktól megrémülve fejvesztve menekültek a városból.
A busójárás tradicionális elemei változatlanok: borzas busóbundákat öltő felnőttek faragott álarcokban, jellegzetes kellékekkel, öles kereplőkkel, kolompokkal felszerelkezve búcsúztatják a zord évszakot és várják a tavaszt.
A népszokás idei részletes programjairól, a helyszínek megközelítéséről, parkolási információkról a www.mohacsibusojaras.hu oldalon és a rendezvény hivatalos közösségi oldalán olvashatóak további részletek.

Minden eddiginél több busó űzi el idén a telet

Minden eddiginél több jelmezes űzi el a telet az idei busójáráson.

Közel 2 ezer jelmezes űzi el a telet
idén a mohácsi busójáráson.
Idén 2022 van.
A busójárást minden évben
a magyarországi Mohácson szervezik meg.
Idén a mohácsi busójárás
február 24-e és március 1-je között lesz.
Idén 6 napon keresztül tart a busójárás.
Több mint 140 érdekes programmal
várják a látogatókat.
Közel 60 ezer látogatóra számítanak
a szervezők az idei busójárásra.
A szervezők tájékoztatják a résztvevőket,
hogy a leglátványosabb eseményt
farsangvasárnap tartják meg.
Farsangvasárnap február 27-e lesz.
Ezen a napon a busók áteveznek csónakkal a Dunán,
felvonulnak a belvárosban,
teszik vízre a farsangi koporsót,
avatnak új busókat
és hatalmas tűzet gyújtanak a város főterén.
A busók rémisztő maszkba, szőrös bundába öltözött férfiak.
A busók hangos csörömpöléssel,
kiabálással űzik el a telet és hívogatják a tavaszt.
A busójárás mind a 6 napján
érdekes programokkal várják az érdeklődőket.
Ilyen program lesz például a táncház,
a tamburakoncert, a busómaszk készítés,
a kézművesvásár és még sok más program.
A járványügyi helyzet miatt
a programokon kötelező a maszk viselete.
Még több információ a mohácsi busójárásról
a következő internetes oldalon lehet olvasni:
www.mohacsibusojaras.hu


Fokozódik a hőség, 40 fok is lehet

Az év eddigi legmelegebb időszaka elé nézünk - Szerbiában és Magyarországon is hőségriadó van érvényben.

A hétvégén akár 40 fokot is mérhetünk, extrém lesz az UV-sugárzás, így aki csak teheti, kerülje a nyílt napon való tartózkodást.
Már a reggelek is melegek, aki pedig a korai órákban nem érkezik elvégezni szabadtéri teendőit, később már ne is kezdjen neki. Gyorsan 30 fok felé megy a hőmérséklet, a legforróbb órákban pedig 37 fokot is mérhetünk. Este egészen naplementéig kell várni, hogy újra elviselhető legyen a szabadban való tartózkodás.
A hőség egész héten kitart, sőt, fokozódik is. Egyes előrejelzések szerint 40 fokig is felkúszhat a hőmérő higanyszála. Az extrém időjárás miatt Szerbiában és Magyarországon is hőségriadó van érvényben. Ilyenkor amellett, hogy kerülni kell a napon való tartózkodást, nagyon fontos a megfelelő mennyiségű folyadékbevitel. Kerüljük az alkoholos, cukros, koffeines italokat. Ügyeljünk arra is, hogy kiegyensúlyozottan táplálkozzunk, ne fogyasszunk nehéz ételeket. Az extrém UV-sugárzás miatt fontos gondoskodni bőrünk megfelelő védelméről, vagyis használjunk naptejet és a testet minél jobban fedő, lenge ruhadarabokat.
Ha pedig valakit vigasztal, nem csak vidékünkön, hanem például Japánban is szenvednek az emberek a nagy melegtől.

Marad a kánikula térségünkben

Hőségriadó van érvényben Szerbiában és Magyarországon is egészen a hét végéig.

A meleg reggel után, ma a legmelegebb órákban
akár 37 fokos kánikula is lehet.
Ma június 28-a, kedd van.
A hét végéig még melegebb
napok érkeznek, 40 fokos hőség is lehet.
Az ilyen meleg napokon nagyon fontos
a megfelelő mennyiségű folyadék fogyasztása.
Ha lehet, akkor ne igyunk alkoholos,
cukros, koffeines italokat.
A legjobb ital a meleg időben is
a friss víz vagy gyümölcslé.
Az ilyen meleg napokon
kerüljük a nehéz, zsíros ételek fogyasztását.
Délelőtt 11 óra és délután 3 óra között
nagyon erős lesz az UV-sugárzás.


Barátság kerékpártúra Szabadka és Kiskunhalas között

Mintegy 120 kerékpáros indult el ma Szabadkáról Kiskunhalasra, ahol aztán a városnapi rendezvénysorozat részeként vonultak be a város főterére. A szerb magyar határon csatlakoztak hozzájuk a kiskunhalasi bringások.

A Vajdaság egész területéről érkező bringások reggel 7 órától gyülekeztek a szabadkai Sportcsarnok előtt. A zombori Úri László már második éve vesz részt ezen a kerékpártúrán, és nagyon megfogta a hangulata.
Úri László, Zombor: „Tavaly annyira tetszett az egész, maga a szabadkai hangulat is, a kiskunhalasi hangulat is fergeteges, és hát úgy voltam vele, hogy idén is el kell menni. Hála Istennek szép az idő, nem lesz eső, minden megvan ahhoz, hogy idén is jól sikerüljön.”
A Halasi Bringabarát Klub tíz tagja is eljött Szabadkára az itteni csapat elé, a többiek pedig a határon várták őket. Onnan együtt bringáztak tovább Kiskunhalasig, ahol május 3-án és 4-én tartják a városnapi rendezvényeket.
Dadai Attila, Kiskunhalas: „Harmincan biztos, annyian általában szoktunk lenni, de hát ilyenkor az utolsó napokban növekszik meg a létszám. Azután bemegyünk Kiskunhalason a Tescoig, ott még többen csatlakoznak hozzánk, és úgy megyünk be a főtérre, ahol a városnapi rendezvények is vannak.”
A két város közötti táv oda-vissza 95 kilométer. A szerbiai szakaszon kerékpárúton haladtak a bringások, a magyar oldalon, mivel kerékpárút még nincs, a maximális védelem érdekében rendőri felvezetéssel mentek egészen Kiskunhalasig. Szabadkáról idén mintegy 120 kerékpáros indult útnak.
Péter Dániel, szervező, Szabadka: „Hála Istennek, Vajdaság minden kis zegzugából érkeztek hozzánk, a legtávolabbiak belgrádiak. Vannak mohácsiak is. A kicsiktől egészen a felnőttekig, a legidősebb résztvevő 85 éves. Úgyhogy mindenkinek örülök, aki jön.”
A szervezők ezzel a kerékpártúrával az egészséges életmódot és a külhoni magyarokkal való kapcsolatot szeretnék erősíteni.

Barátság kerékpártúrát tartottak Szabadka és Kiskunhalas között

Tegnap tartották meg a Barátság kerékpártúrát Szabadka és Kiskunhalas között.

Tegnap május 4-e, szombat volt.
Kiskunhalas 1 magyarországi város.
Tegnap 120 kerékpáros indult el Szabadkáról Kiskunhalasra.
Tegnap Kiskunhalason városnapi rendezvény volt.
A kerékpárosok a városnapi rendezvénysorozat részeként
vonultak be a város főterére.
Vajdaság egész területéről érkeztek kerékpárosok a túrára.
Tegnap reggel 7 órától gyülekeztek a kerékpárosok
a szabadkai Sportcsarnok előtt.
A Halasi Bringabarát Klub 10 tagja is eljött Szabadkára.
A szerb-magyar határon is csatlakoztak magyarországi kerékpárosok
a többi túrázóhoz.
A 2 város közötti táv oda-vissza 95 kilométer.
A szervezők ezzel a kerékpártúrával
az egészséges életmódot és
a külhoni magyarokkal való kapcsolatot szeretnék erősíteni.


Az anyaország, a tartomány és a Magyar Nemzeti Tanács által támogatott intézménybe a jövő iskolaévtől több mint 100 óvodás járhat majd.

Teljesen megújul szeptemberre a csantavéri Hunyadi János Általános Iskolához tartozó óvoda. Az általános iskola berkein belül működő óvoda épületét 1976-ban adták át rendeltetésének. Azonban egészen 2017-ig semmilyen komolyabb felújítást nem végeztek rajta. Azóta viszont több forrásból is tudtak újítani az intézmény épületén.
A Kárpát-medencei óvodafejlesztési programnak köszönhetően több terem is megújulhatott. Kecsenovics Szabó Dóra, igazgató, Hunyadi János Általános Iskola, Csantavér: „Az intézményünkbe jelen pillanatban a következő évre 144 kis óvodás iratkozott be, és az nagyon-nagyon fontos, hogy a megfelelő helyet, a megfelelő körülményeket tudjuk számukra biztosítani.”
Újdonságnak számít az is, hogy a felújított épületben szeptembertől indul a napközi. Tehát már egészen délutánig tudnak majd foglalkozni az óvodásokkal, erre eddig nem volt lehetőség. Ercsi Hargita, önkormányzati jelölt, Vajdasági Magyar Szövetség, Szabadka: „Eddig csak óvoda volt. Nincs mindenkinek lehetősége arra, hogy a gyerekét reggel nyolcra elvigye az óvodába és utána délben elhozza. Ehhez azért kell segítség, mivel mi reggel elmegyünk dolgozni és délután érünk haza, és ez nagyon sok segítséget fog nyújtani nagyon sok családnak.”
A Magyar Nemzeti Tanács jóvoltából az intézmény idén is részt vesz a Kárpát-medencei óvodafejlesztési programban. Ennek keretében 2020 nyarán a konyhát teljesen felújítják és egy újabb csoporttermet is ki tudnak alakítani. Baráth Gábor Gergely, elnök, Oktatási Bizottság, MNT: „Csantavéren növekszik a gyerekek létszáma és a szülők részéről is történt egy kérés, hogy a napközit is indítsa el az iskola, mert az iskola berkein belül működik az óvoda. Az épületen megtörtént a tetőszerkezet felújítása is. 2018-ban a játszótéren is felújításra, bővítésre került sor, új elemeket kapott a játszótér. Tehát hamarosan elmondhatjuk, hogy az óvoda épülete teljes körű felújításon fog átesni itt Csantavéren.”
A készülő termek, a konyha és az illemhelyek mellett a folyosó egy részét is felújítják. A nyílászárók cseréje már korábban megtörtént. Így a csantavéri óvoda nem csak környezetvédelmi szempontból, hanem gazdaságilag is takarékosabban működhet szeptembertől.

Megújul a csantavéri óvoda

Teljesen megújul a csantavéri iskolához tartozó óvoda.

Szeptemberre lesz kész
a felújított csantavéri óvoda.
Csantavér 1 falu Vajdaságban.
A csantavéri óvoda
már régi épület.
Fontos volt felújítani
a csantavéri iskolához
tartozó óvodát.
Fel lett újítva
az óvoda tetőszerkezete,
játszótere, konyhája,
folyosója és az illemhelyei is.
Újdonság az is,
hogy szeptembertől
napközi is lesz
a csantavéri óvodában.
Ez azt jelenti, hogy
a gyerekek délutánig
az óvodában tudnak
maradni Csantavéren is.
Szeptembertől több
mint 100 kis óvodás
fog járni a csantavéri
óvodába.
A csantavéri iskolához
tartozó óvoda felújítását
Magyarország és
a Magyar Nemzeti Tanács
támogatta.


Garay Béla emléktáblát avattak Szabadkán

Leleplezték Garay Béla emléktábláját Szabadkán, egykori lakóhelyén, a Korzó 11-es szám alatt. Az állami és Sterija-díjas rendező és teatrológus 125 évvel ezelőtt ezen a napon született, halála óta pedig 35 év telt el.

Garay Béla 1897-ben született Szabadkán. Itt ismerkedett meg a színház világával, és itt kezdte meg pályáját, majd a mai Magyarországon tevékenykedett. 1924-ben tért haza, hogy újraszervezze a Népkör színtársulatot, ahol játszott és rendezett. 1945-től a helyi Népszínház színész-rendezője, alapító tagja volt. Nyugdíjba vonulását követően is a kulturális élet aktív résztvevője és alakítója maradt.
Garay Béla életének és munkásságának jelentős része tehát szülővárosához, Szabadkához kötődik. Évtizedeken át élt a Korzó 11-es szám alatt, nem véletlen tehát, hogy emléktáblája is ennek a háznak a falán kapott helyet.
A tábla leleplezésén dédunokája, Godányi Csaba is jelen volt, akinek máig élő emlékei vannak Garay Béláról.
„Közel laktunk, jöttünk-mentünk. Állandóan a magyar nyelvről, a magyar nyelv megtartásáról, a szép magyar beszédről, a színházról beszélt, és a családi együttlét volt a legfontosabb a számára is.”
Garay Béla közösség- és színházteremtő tevékenységét Oláh Tamás teatrológus, dramaturg idézte meg.
„Egy régi színházi mondás szerint a színész 20 éves korától 30 éves koráig tanul, 30-tól 50-ig szeretkezik, 50 felett emlékezik. Ezekkel a szavakkal kezdi meg kötetnyi önéletrajzát a vajdasági magyar színjátszás egyik legjelentősebb és legsokoldalúbb alakja, Garay Béla, aki egy személyben volt színész, rendező, színigazgató, színházi történetíró és szerkesztő, a XX. századi vajdasági magyar kultúra alakulástörténetének tanúja és formálója.”
Dr. Pásztor Bálint, a szabadkai VKT elnöke egyebek mellett arról beszélt, hogy Szabadka eddig is igyekezett és a jövőben is igyekezni fog, hogy méltó emléket állítson nagy szülötteinek, az emléktáblák és szobrok mellett pedig itt az idő, hogy utcák is felvegyék nagyjaink nevét.
Dr. Pásztor Bálint, elnök, VKT, Szabadka (VMSZ): „Van már szobra Bíró Károlynak, vannak emléktáblái Vermes Lajosnak, Székely Tibornak is. Mától Garay Bélának is lesz. Nagyon sokaknak tartozunk még, és ezt az adósságot igyekszünk majd leróni. Úgy is, hogy felújítjuk Bíró Károly házát, úgy is, hogy utcát nevezünk el róla.”
A most leleplezett Garay-emléktábla a VM4K, a Szekeres László Alapítvány és a VMMSZ megemlékezéssorozatának első állomása.
Sutus Áron, a Vajdasági Magyar Művelődési Szövetség elnöke: „Ha nem ismerjük a múltunkat, ha nem tudunk ebből megmerítkezni, akkor nagyon nehéz lesz az itt felnövekvő generációnak megmutatni, hogy hogyan kötődjünk ezer szállal a városhoz, a szülőföldünkhöz, nemzeti értékeinkhez.”
A megemlékezéssorozat részeként szabadtéri, kötetlen hangulatú, szakmai kerekasztal-beszélgetéseket is tartanak majd Garay Béla munkásságáról. De mi az az ő hagyatékában, amit érdemes lenne átemelni a mai, szabadkai színjátszásba?
Lovas Ildikó, koordinátor, VM4K: „Az arány, az arányosság, a belső esztétikai iránytű az, amit Garay Bélától újra meg kell tanulnunk, kölcsön kell kérnünk ahhoz, hogy egységben, és egymással békében a különböző irányok létezni tudjanak a színházi és kulturális életben.”
Az ünnepségen a család és a szakma képviselői mellett részt vett Szabadka polgármestere, Stevan Bakić, a Tartományi Képviselőház és a VMSZ elnöke, Pásztor István, valamint az MNT vezetője, Hajnal Jenő is.
A Közügyekben Sutus Áron, a Vajdasági Magyar Művelődési Szövetség elnöke és Godányi Csaba, Garay Béla dédunokája beszélt a szabadkai színművészet élharcosának munkásságáról és emlékének megőrzéséről.

Garay Béla emléktáblát avatnak ma Szabadkán

Garay Béla 125 évvel ezelőtt ezen a napon született.

Ma február 14-e, hétfő van.
Garay Béla 35 évvel ezelőtt hunyt el.
Garay Béla állami és Sterija-díjas rendező
és teatrológus volt.
Teatrológus az az ember,
aki a színház tudományával foglalkozik.
Garay Béla emléktáblát helyeztek ki ma reggel
1 szabadkai lakóház falára, a Korzó 11-es címen.
Ebben a lakóházban sok időt töltött az elismert rendező.
Ma 12 órakor tartják az emléktábla avatóünnepségét
a Korzó 11-es címen.
A VM4K, a Szekeres László Alapítvány
és a VMMSZ megemlékező programokkal
tiszteleg Garay Béla fontos munkássága előtt.


Koncertekkel ünnepelték a szecesszió világnapját a szabadkai Zsinagógában

Zsiga Pál hegedűművész lépett fel Kurina Michael cimbalmos kíséretében, majd pedig az orgonák éjszakájára került sor, Kaposi Brúnó és Szabó Balázs budapesti orgonaművészek előadásában.

A szecesszió éjszakáját 2019 óta szervezi meg a Szabadkai Zsinagóga Alapítvány. Ez az esemény is jó példája annak, hogy a Zsinagóga egy turisztikai látványosság is a városban, mondta Illés Hajnalka, az alapítvány koordinátora.
„A szabadkai Zsinagóga a város egyik legszebb magyar szecessziós stílusában épült épülete. És pár éve, miután a szabadkai Zsinagóga közkincsé tételének a folyamatát megkezdtük, első évben a szecesszió éjszakájának a megszervezése után, miután megújult az orgona is, újjáépült, úgy gondoltuk, hogy ki fogjuk bővíteni ezt az estet. Két hangversenyes rendezvényre, szecesszió éjszakájára és az orgona éjszakájára. Azt gondolom, hogy hol, ha nem a szabadkai Zsinagógában ünnepelünk ezen az estén, a szecesszió világnapján” - nyilatkozta Illés Hajnalka.
Az 1902-ben, a magyar szecesszió jegyeit magán viselő zsinagóga Jakab Dezső és Reichle Ferenc tervei alapján épült meg. A szabadkai zsinagóga, amelyen hangsúlyosan jelennek meg a magyar szecesszió jegyei, a Zsolnay cserepek és terrakotta, az Angster orgona és Róth Miksa üvegablakai, egyben a városi zsidóság emancipálódásának a jelképe is.
Az idei szecesszió éjszakája program keretében Kurina Michael cimbalmos kíséretében fellépett Zsiga Pál hegedűművész is. „Nekem mindig nagyon nagy megtiszteltetés volt, meg nagyon nagy megtiszteltetés is lesz fellépni, itt a szabadkai Zsinagógában. Különben imádom ezt az egész épületet. Imádom magában azt az érzést, amikor itt játszom, és ezt a nagyon jó akusztikát, mikor hallom vissza a saját hangszerem hangját. Sokkal jobban, mint más koncerttermekben vagy termekben.”
Aki szeretne ellátogatni a Zsinagógába az hétfő kivételével ezt minden nap megteheti. A nyitvatartási időről és a jegyárakról az intézmény honlapján tájékozódhatnak.

Koncertekkel ünnepelték a szecesszió világnapját Szabadkán

Koncertekkel ünnepelték a szecesszió világnapját tegnap a szabadkai Zsinagógában.

Tegnap június 10-e, hétfő volt.
A szecesszió 1 nagyon színes, díszes, különleges művészeti irányzat.

Tegnap este Zsiga Pál hegedűművész lépett fel
Kurina Michael cimbalmos kíséretében.
A koncert után az orgonák éjszakája következett
a szabadkai Zsinagógában.
Az orgona is 1 hangszer.
Kaposi Brúnó és Szabó Balázs budapesti orgonaművészek
léptek fel tegnap este a szabadkai Zsinagógában.
A szecesszió éjszakáját 2019 óta szervezi meg
a Szabadkai Zsinagóga Alapítvány.
A szabadkai Zsinagóga különleges látványosságot jelent
a lakosok és a turisták számára is.
A szabadkai Zsinagóga a város egyik legszebb
magyar szecessziós stílusában épült épülete.
A szabadkai Zsinagóga a hétfő kivételével
minden nap meglátogatható.
A nyitvatartási időről és a jegyárakról
a szabadkai Zsinagóga internetes oldalán tájékozódhatnak.


Élő hagyományok az Interetno fesztiválon

Újra benépesült Szabadka központja a mesterporta termékeivel. Kirakodóvásárral, látványműhellyel és fotókiállítással indított az Interetno a nulladik napon.

Idén először látványműhelyek is működnek Etnopolisban. Néhány mesterség csínját-bínját mutatják meg a vállalkozó szellemű látogatóknak. Lehet szőni, fonni,horgolni,hímezni. Rumenjaković Katalin, kézműves, Népkör MMK: „Kint vagyunk reggel óta, először csak díszítettük a bemutatkozó sátrunkat, hogy az emberek láthassák is a kész munkákat. Nem ígérem, hogy ilyen színvonalon megtanulják rögtön, de az alapokat megtanítjuk.”
A budapesti Hagyományok Háza kiállítását mutatták be a Népkör Oláh Sándor körgalériájában A páva tündöklő színei címmel. A Fölszállott a Páva népművészeti vetélkedő két fotósának Váradi Leventének és Farkas Józsefnek a pillanatképeiből készítettek válogatást.
Vicai Olivér, fotós: „Ezek brutális kidolgozású képek, a nyomtatás első osztályú minőség, csíktalanok, úgy vannak kidolgozva, hogy az mese. A XXII. Interetno fesztiválnak ez egy ékköve ez a fotókiállítás. Olyan emberi érzések vannak a fotókon, amit tényleg csak a kulisszák mögött lehet megcsinálni. De a kulisszák mögött is egy annyira tehetséges fotós kell, hogy ezt csinálja, aki ezeket pont abban a pillanatban ott van és pont így tudja őket megörökíteni.”
A fesztivál kedden a Nyitóceremóniával és Kubinyi Júlia koncertjével várja a látogatókat.

Elkezdődött az Interetno fesztivál

Tegnap délután kirakodóvásárral, látványműhellyes és fotókiállítással indult el az Interetno fesztivál.

Tegnap augusztus 21-e, hétfő volt.
A látványműhely azt jelenti, hogy különböző
mesterségek munkáját és termékeit mutatják be.
A látványműhely idén először működik az Interetno fesztiválon.
A látványműhelyben lehet szőni, fonni, horgolni, hímezni.
Tegnap a budapesti Hagyományok Háza kiállítását
mutatták be a Népkör Oláh Sándor körgalériájában.
A kiállítás A páva tündöklő színei címet kapta.
A fesztivál kedden a Nyitóünnepséggel és
Kubinyi Júlia koncertjével várja a látogatókat.
Kedd ma van.


Idén is lesz Desiré fesztivál

Tizennegyedik alkalommal kerül megrendezésre a Desiré Festival. Az idei nemzetközi/regionális kortárs színházi fesztivál a No Filter alcímet viseli. A Desiré ez évi előadásai november 25-e és 30-a között látogathatók.

A műsoroknak a Jadran Színpad és a Kosztolányi Dezső Színház ad otthont.
Tizennegyedik alkalommal kerül megrendezésre a Desiré Festival fesztivál. Idén a No Filter alcímet viseli.
Urbán András, igazgató, Kosztolányi Dezső Színház, Szabadka: „Ugyanazt jelenti szerintem, amit minden alcímünk jelentett eddig, hogy minél őszintébben, tisztán beszéljünk, ami az előadásokat illeti, nem ezt az én előbbi megnyilvánulásomat. Tehát azt, hogy a világ olyan amilyen, abban a formában próbáljuk kezelni. Ugyanakkor a dizájnnak van egy sajátossága, majd meglátjuk egy adott pillanatban, hogy ez a szűrőnélküliség is tulajdonképpen egy szűrő, amit ha átüt, valahogy a valóság jelenik meg mögötte.”
A környezetvédelem és a költséghatékonyság miatt idén nem nyomtatnak óriásplakátokat és reklámanyagokat a fesztivál népszerűsítésére. Megrendezik a már hagyományosnak számító nyitó- és záróbulit, illetve a Desiré Akadémiát, ami műhelymunkákkal és beszélgetésekkel várja a résztvevőket - mondta az igazgató.
„Idén már működik a Kosztolányi Dezső Színháznak az online jegyvásárlása, tehát a Kosztolányi weboldalon, illetve a Desiré Festival weboldalán keresztül megtalálható az a link.”
Az online vásárlás mellett a jegyek a Kosztolányi Dezső Színház pénztárában is elérhetőek 600 dináros áron.

Idén is lesz Desiré fesztivál

Idén 11. alkalommal szervezik meg a Desiré fesztivált Szabadkán.

A Desiré fesztivál 1 színházi fesztivál,
ahol külföldi és hazai előadásokat is
láthatnak a nézők.
Az idei színházi fesztivál a No Filter nevet kapta.
A Desiré fesztivál november 25-től
november 30-ig tart.
Az előadásokat a szabadkai Jadran Színpadon
és a Kosztolányi Dezső Színházban
tekinthetik meg a nézők.
Jegyfoglalás és jegyvásárlás
az interneten keresztül vagy
a Kosztolányi Dezső színház pénztárában lehet.
A jegyek ára 600 dinár.
A jegyeket november 7-től lehet felvenni
a Kosztolányi Dezső színház nyitvatartási idejében.
November 7-e, hétfő lesz.


A néptáncosoké volt a főszerep Törökkanizsán

Immáron 13 alkalommal került megszervezésre az Észak-Bánáti Néptánctalálkozó szombaton, melyet Törökkanizsa központjában tartottak meg. A főterén a kilátogatók 15 művelődési egyesület fellépést tekinthették meg .

Közel 20 produkciót láthatott a közönség Törökkkanizsán. A házigazda Tiszagyöngye Művelődési Egyesület csoportjai is több produkcióval készültek.
Mihók Emese, Tiszafa néptánccsoport, Tiszagyöngye Művelődési Egyesület: „Fontos számunkra, mivel itt megtudjuk mutatni minden csoportunkkal, hogy mit csináltunk az évek alatt és, hogy mit csinálunk.”
A szerbkeresztúri néptánccsoport a roma kultúra tánchagyományait mutatta be. A csoportot Ágoston Szilvia vezette.
„Két kisebb csoport lépett fel ma két tánccal. A fiatalabbak egy hagyományos roma tánccal, az idősebbek pedig egy szerb-roma tánccal.”
Az eseményen összesen 15 művelődési egyesület, több mint 300 tagja mutatkozott be. A közönség megismerhette a magyar, a szerb a roma és egyéb nemzetiségek néptánc hagyományait. Az eseményt először 2009-ben szervezték meg.
Kovács Magdaléna, a törökkanizsai Tiszagyöngye Művelődési Egyesület elnöke: „Azt hiszem az embereink is nagyon szeretik ezt a rendezvényt, mivel magyar, szerb, roma tánccsoportok lépnek fel. Idén vannak vendégeink Kiskunfélegyházáról, a többi csapat mind környékbeli, vajdasági.”
Az eseményt a Magyar Nemzeti Tanács kiemelten támogatja, de a vajdasági tartományi kormány is fontosnak tartja a különféle nemzetiségek kultúráját felölelő esemény létrejöttét .
Szakállas Zsolt, tartományi oktatási titkár kiemelte: „Vajdaságban több nemzet él, és egy ilyen rendezvényen mindenkinek alkalma van bemutatni azt, ami az övé, a saját kultúráját, de ugyan úgy látja a másikat is, és ezért fontosnak tartom a rendezvény támogatását.”.
Az egyesületek fellépése mellett kirakodóvásár és finom falatok várták a kilátogatókat.

Néptánctalálkozót tartottak Törökkanizsán

Szombaton 13. alkalommal tartották meg a Néptánctalálkozót Törökkanizsán.

Szombat május 7-e, tegnap volt.
Törökkanizsa 1 város és község Bánátban.
A Néptánctalálkozót a város központjában,
a főtéren tartották meg.
Az érdeklődök 15 művelődési egyesület
fellépését tekinthette meg.
Több mint 20 előadást láthatott tegnap
a közönség Törökkanizsán.
A közönség megismerhette a magyar,
a szerb, a roma és más nemzetiségek
néptánc szokásait és táncait.
A Néptánctalálkozót először 2009-ben
szervezték meg Törökkanizsán.
A rendezvényen főleg vajdasági
tánccsoportok léptek fel, de idén
a magyarországi Kiskunfélegyházáról is
érkeztek táncosok.
Idén 2022 van.
A tánccsoportok fellépése mellett
kirakodóvásár és finom ételek, italok várták
a kilátogatókat.


Kárpát-medencei népdalkör-találkozót tartottak Palicson

Az Elindultam szép hazámból... elnevezésű eseményen a hagyományápolás, a népi értékek megőrzése, valamint az anyaországi és külhoni magyarság barátságának ápolása a cél. A rendezvény a Palics Magyar Művelődési Központ nagytermében zajlott.

A rendezvényt Komáromi Lepár Krisztina nyitotta meg énekével. „Ez a dal nagyon fontos nekünk, külföldi magyaroknak, akik már ide születtünk, Vajdaságba. Ez a dal nagyon sok helyen megtalálható, nem csak Magyarországon, de Erdélyben is. Nagyon sokféle gyűjtés van erről a dalról, én most a magyarországi gyűjtést hoztam el. Nagyon fontos ez a dal nekünk, vajdasági magyaroknak, mert mi is onnan indultunk.”
Jó látni, hogy a határon túl is éltetik a hagyományokat - mondta Bojcsotné Kis Erzsébet, aki a magyarországi Mélykútról látogatott el a rendezvényre, és a Szederina citerazenekar előadója. „Szokták mondani, hogy mindenki azt becsüli vagy azt szeretné, amije nincs. Nekünk ez olyan természetes otthon, hogy magyarul énekelünk, amikor pedig ide kijövünk, olyan jó hallani azt, hogy nekik talán még fontosabb, mint nekünk, hogy ápolják a hagyományainkat és a dalaikat énekeljék.”
Idén 16. alkalommal szervezték meg a népdalkörök találkozóját, amelynek helyszíne az évek során folyamatosan változott. Idén már a Palics Magyar Művelődési Központban kapott helyet, amelynek dísztermében telt ház követte az eseményt. Csiszár Molnár Anna, elnök, Palics Magyar Művelődési Egyesület: „Általában vajdasági tájegységek dalaival, akár moholi vagy bajsai dalokkal jönnek, illetve több csoport idén mulatós nótákkal jött. Ennyi év kihagyás után nagyon vágynak már a társaságra, ez erre is egy kiváló alkalom, hiszen itt most barátkozhatnak egészen estébe nyúlóan.”
A találkozón 10 népdalkör lépett fel Vajdaságból és Magyarországról. A rendezvény további programjaként közös vacsora és mulatozás is volt, ismerkedhettek és barátkozhattak a résztvevők.

Népdalkör-találkozót tartottak Palicson

Népdalkör-találkozót tartottak tegnap Palicson.

Tegnap október 15-e, szombat volt.
Az Elindultam szép hazámból… elnevezésű
eseményen magyarországi vendégek is részt vettek.
Az esemény célja a magyar hagyományápolás,
a népi értékek megőrzése,
a magyarországi és a külhoni magyarság
barátságának ápolása volt.
A népdalkör-találkozót a Palics Magyar Művelődési Központ
nagytermében tartották.
Az eseményt Komáromi Lepár Krisztina
nyitotta meg énekével.
A népdalénekes elmondta, ez a dal
nagyon fontos a vajdasági magyarok számára.
Idén 16. alkalommal szervezték meg
a népdalkör-találkozót, amelyen nagyon sok résztvevő volt.
A találkozón 10 népdalkör lépett fel
Vajdaságból és Magyarországról.
A rendezvényen közös vacsora
és mulatozás is volt, a résztvevők
ismerkedhettek és barátkozhattak is egymással.


Szombaton Gyöngyösbokréta Horgoson

Idén Horgos ad otthont a Gyöngyösbokrétának és a Durindónak. A Pannon Televízióban 12.30-tól közvetítjük az 56. Gyöngyösbokréta eseményeit.

A táncegyüttesek díszfelvonulását Zvekán Péter és Brasnyó Zoltán tolmácsolásában nézhetik, majd a Vajdasági RTV-vel közös közvetítésben a rendezvény hivatalos megnyitóját is figyelemmel kísérhetik.

Ma lesz a Gyöngyösbokréta

Ma, június 1-jén lesz a Gyöngyösbokréta Horgoson.

Horgos 1 falu Vajdaságban.
A Gyöngyösbokrétát az emberek 56. alkalommal szervezik meg.
Holnap, június 2-án lesz a Durindó Horgoson.
A Gyöngyösbokréta és a Durindó 2 program.
A Gyöngyösbokrétán és a Durindón a néptáncosok táncolnak.
A Gyönyösbokrétán és a Durindón az énekesek népdalokat énekelnek.
A Gyöngyösbokrétán és a Durindón az emberek jól érzik magukat.
A Gyöngyösbokrétán a néptánccsoportok felvonulnak Horgos utcáin.
Felvonulás az, amikor az összes néptánccsoport egymás után sétál.
A Pannon Televízióban június 1-jén nézni lehet a Gyöngyösbokrétát.
A Pannon Televízióban 12:30-tól lehet nézni a Gyöngyösbokrétát.
A Vajdasági RTV-ben is lehet nézni 12:30-tól a Gyöngyösbokrétát.


Magyarországon is használhatók a szerbiai oltási igazolások

Az ellenőrzés csupán néhány másodpercet vesz igénybe. Stábunk a mórahalmi gyógyfürdőben és a Szegedi Vadasparkban járt, mindkét helyre gond nélkül beléphettünk. Ezek területén az immunitást szerzett látogatók maszk nélkül is szabadon közlekedhetnek.

Ha megérkezünk a mórhalmi gyógyfürdőbe, a szerbiai oltási bizonylat mellett szerbiai személyi igazolvány vagy útlevél kell, hogy megállapítsák, valóban a mi QR-kódos védettségi, azaz oltási bizonylatunkról van-e szó. Egy pillanat műve az egész, gyors a folyamat, beolvassák, leellenőrzik a személyi adatokat, és kész is van.
A szabályok szerint a fürdőben nem kell maszkot viselni, mivel minden ott tartózkodó védett a már felvett vakcina által. Az újvidéki Zoran Petrović és felesége beoltatták magukat, így hosszú idő után visszatérhettek kedvenc magyarországi fürdőjükbe.
„Az útlevelünket és az oltási igazolást kérték. Láttam, ahogy beszkennelik, azt a kódot, és minden rendben.”
A szabadkai Mihály Tibor és családja a járvány előtt sokat jártak Mórahalomra. Beoltatták magukat és ismét jöhettek csobbanni a Szerbiában kiállított igazolással.
„A pénztárnál megnézték, ellenőrizték, hogy valódi-e, és ennyi. Tehát igazolás kellett hozzá, vagy szerbiai, vagy magyar, és ennyi.”
Szerbia és Magyarország április 30-án egyezett meg abban, hogy kölcsönösen elfogadják a másik országban kiállított oltási igazolást. A fürdőbe lassan visszatérnek a vendégek.
Farkas Gábor, fürdővezető, Szent Erzsébet Mórahalmi Gyógyfürdő, Magyarország: „Magyarországon belülről és külföldről, elsősorban Szerbia, Vajdaság részből érdeklődnek, és már elmondhatom, hogy az első napon, amikor megnyitottunk, május 1-én, szombaton, már Újvidékről egy csoport is érkezett, tehát megvan az érdeklődés, várták az újranyitás lehetőségét, és ahogy megnyitottunk, azonnal elkezdtek jönni is a vendégek.”
A fürdővezető hozzátette, a járványhelyzet miatt lejárt bérleteket, előre megvásárolt jegyeket, ajándékutalványokat június 30-ig ki lehet felhasználni.
A Szegedi Vadaspark is újranyitott. A 18 év felettiek oda is csak oltási bizonylattal léphetnek be. A szerbiait is elfogadják, érvényes személyi okmány kíséretében.
Veprik Róbert, ügyvezető igazgató, Szegedi Vadaspark, Magyarország: „A 18 év feletti szerb állampolgár felmutatja a szerb érvényes hatósági igazolását az oltottságról, vagy a védettségéről, utána az állatkertbe bejöhet, és utána tulajdonképpen ugyanolyan látogatóként nézelődhet, mint bárki más, illetve nem kötelező a maszk viselése az állatkert területén.”
A rendszer tehát jól működik, azonban az illetékesek azt tanácsolják, mielőtt útnak indulunk egy-egy magyarországi úti cél felé, tájékozódjunk, hogy az adott helyen elfogadják-e a szerbiai oltási igazolást.
Közügyek hírháttérműsorunkban bővebben foglalkoztunk a témával:

Most már Magyarországon is elfogadják a szerbiai oltási igazolásokat.

Erről április 30-án döntött közösen
Szerbia és Magyarország.
Aki felveszi mind a 2 koronavírus elleni
védőoltást, az kap 1 oltási igazolást.
Magyarországon már több helyre csak úgy
engedik be az embereket, ha van
oltási igazolásuk.
A mórahalmi fürdőbe is csak oltási igazolással
mehetnek be az emberek.
A mórahalmi fürdőben is elfogadják
a magyarországi és a szerbiai oltási igazolásokat is.
Ma már sok ember ment fürdeni
Szerbiából a mórahalmi fürdőbe.
Mórahalom 1 város Magyarországon.
Ma május 4-e, kedd van.
A mórahalmi fürdő pénztáránál a Szerbiából érkező
emberektől kérik a szerbiai oltási igazolást,
a személyi igazolványt vagy az útlevelet.
Így tudják leellenőrizni, hogy az ember
biztos megkapta a koronavírus elleni vakcinát.
A mórahalmi fürdőben a beoltott embereknek
nem kell maszkot viselni.
A járványhelyzet miatt lejárt bérleteket
vagy az előre megvásárolt jegyeket,
ajándékutalványokat
június 30-ig ki lehet használni
a mórahalmi fürdőben.
A Szegedi Vadaspark is újra nyitott.
A Szegedi Vadasparkban is elfogadják
a szerbiai oltási igazolásokat.
A Szegedi Vadaspark 1 állatkert.
Mielőtt bárki megindul Szerbiából
Magyarországra, ellenőrizze le, hogy
elfogadják-e az adott helyen a szerbiai oltási igazolást.


Forró nyári napra ébredtünk, de sarkunkban a záporok és zivatarok

Több napos órát jósolnak mára, ám később, vélhetően este és éjszaka Szerbia északi, nyugati és központi részein komolyabb viharok várhatók.

Helyenként jégesőre és orkán erejű szélre is számíthatunk. Narancssárga riasztás van érvényben. A mai maximum hőmérséklet 36 fok lehet.

Érkeznek a záporok és zivatarok

Ma reggel meleg időre ébredtünk térségünkben.

Ma még több napos óra várható Vajdaságban.
Ma délután akár 36 fokos hőség is lehet.
Ma július 21-e, péntek van.
Ma estére komoly viharok érkezhetnek Szerbia több részére is.
A vihar záporokkal, zivatarokkal érkezik.
Helyenként akár jégesőre és nagyon erős szélre is lehet számítani.
Ma narancssárga riasztás van érvényben az országban.
A narancssárga riasztás a viharok miatt van érvényben.
A narancssárga riasztás azt jelenti,
hogy a rossz időjárás veszélyes lehet az emberekre
és az állatokra is.
A narancssárga riasztás azt jelenti,
hogy a rossz időjárás különböző károkat is okozhat.


Orbán: Hétfőtől bezárnak az oktatási intézmények

Digitális oktatásra áll át hétfőtől Magyarország - jelentette be ma esti sajtótájékoztatóján Orbán Viktor.

A magyar miniszterelnök arról is beszélt, hogy tíz akciócsoportot állított fel a kormány a koronavírussal kapcsolatos kérdések kezelésére. Több ezer mintavételhez elegendő laborkapacitásunk van – fogalmazott Orbán. Kesztyűből 22 millió, maszkból 1,5 millió áll rendelkezésre és érkezik mintegy 1 millió műtéti maszk -tette hozzá. Lélegeztetőgépből és altatógépből 2-2 ezer darab van jelenleg Magyarországon, amely több tízezer megbetegedés esetén is elegendő ellátást nyújt, de újabb gépek beszerzéséről is intézkedett a kormány - mondta a magyar miniszterelnök.
Orbán Viktor, miniszterelnök, Magyarország: „Hétfőtől kezdve új oktatási munkarend lép életbe. Ezt úgy hívjuk, hogy tantermen kívüli digitális munkarend. Ez azt jelenti, hogy a tanulók nem látogathatják az oktatási intézményeket, nem mehetnek be az iskolába. Az igazgatónak be kell menni az iskolába és a tanároknak is folytatniuk kell a tanítást, de digitális eszközökkel, aki tudja otthonról, ha vannak ilyen eszközei, ha nincsenek akkor pedig az iskola digitális eszközeit veheti majd igénybe, ezért akinek be kell mennie, az bemehet. Egyébként is terveztük, hogy kiépítjük Magyarország digitális oktatásának az infrastruktúráját, de az igazság az, hogy nem fejeztük be még ezt a munkát. Ezt a következő tanévre akartuk elkészíteni. Most idő előtt kell ezt megindítanunk. Lehet, hogy döcögni fog, de még mindig sokkal jobb, ha folytatjuk a tanítást digitális eszközökkel, mint ha ezt egyáltalán nem tennénk és a tanulási időszak véget érne. Ez azt jelenti, hogy a tanulók tudnak tanulni, a tanárok tudnak tanítani és az érettségire is fel tudnak készülni a diákjaink, ezért jó esélyük van arra, hogy a szokott rendben meg tudjuk majd tartani az érettségi vizsgákat.”
Pénteken három újabb koronavírussal fertőzött magyart diagnosztizáltak. Mindhárman kórházban vannak, jó állapotban - jelentette ki Lakatos Tibor, az operatív törzs ügyeleti központjának vezetője a pénteki budapesti sajtótájékoztatón. Közlése szerint továbbra is egyedi esetek vannak. Azon dolgoznak, hogy megelőzzék a gócpontok kialakulását – tette hozzá. Szólt arról is, hogy visszaállították a határellenőrzést. Egyes országokból érkezőkre vonatkozóan beutazási tilalom van. Elmondta, hogy mostanáig 11.437 magyar állampolgárt ellenőriztek. Ebből 166 magyar állampolgár vonatkozásában rendelték el a hatósági házi karantént. Egy külföldi állampolgárt vittek kórházba koronavírus-gyanúval. 204 emberrel szemben megtagadták az országba való belépést.

Bezárnak az oktatási intézmények Magyarországon

Hétfőtől bezárnak az oktatási intézmények Magyarországon.

Hétfő március 16-a lesz.
Ezt Orbán Viktor,
Magyarország miniszterelnöke
jelentette be tegnap.
Oktatási intézmény például
az általános iskola
és a középiskola is.
Hétfőtől tantermen kívüli
digitális oktatás
lesz Magyarországon.
A tantermen kívüli digitális oktatás
azt jelenti, hogy a tanulók
otthonról tanulnak.
A digitális oktatás azt jelenti,
hogy számítógépek segítségével
tanulnak a tanulók.
Digitális oktatás azt jelenti,
hogy az internet segítségével
tanulnak a tanulok.
A tanítók a számítógép
segítségével, és az
interneten keresztül tanítanak.
Hétfőtől a tanulóknak
nem szabad bemenni
az iskolákba.
A koronavírus miatt lesz
tantermen kívüli
digitális oktatás
Magyarországon.
A koronavírust az emberek
egymástól is el tudják kapni.
Azért zárják be
az oktatási intézményeket
Magyarországon,
hogy ne kapja el
még több ember a koronavírust.
Nem tudni, hogy meddig tart
a tantermen kívüli
digitális oktatás Magyarországon.


Fokozott ellenőrzés az utakon

Mától kezdve fokozott közúti ellenőrzést végeznek Szerbia-szerte az utakon - tájékoztat a szerbiai belügyi tárca.

A közlekedési rendőrség akciója február 23-ig tart. A rendőrök sebességmérést, alkohol- és drogtesztet végeznek, továbbá ellenőrzik a biztonsági öv használatát is. A fokozott ellenőrzés oka, hogy 2020-ban 16 százalékkal emelkedett a közlekedési balesetek száma, míg a közlekedési vétségek száma hét százalékkal a tavalyi ugyanezen időszakhoz képest.

Fokozott közúti ellenőrzés az utakon

A mai naptól fokozott közúti ellenőrzés kezdődik az utakon.

A közlekedési rendőrség
ellenőrzi fokozottan az utakat
a mai naptól.
Ma február 17-e, hétfő van.
A fokozott rendőri ellenőrzés
az utakon február 23-ig tart.
Február 23. vasárnap lesz.
Fokozott közúti ellenőrzés az,
amikor a rendőrök szigorúbban
figyelik az utakon a járműveket.
Jármű például az autó, a motor, a kamion.
Egész Szerbiában fokozott közúti
ellenőrzést végez a rendőrség.
A rendőrök mérik
a járművek sebességét az utakon.
A rendőrök alkohol és drogtesztet
végeznek a sofőrökkel.
A rendőrök ellenőrzik,
hogy be van-e kapcsolva a biztonsági öv
a járműben mindenkinek.
Azért van fokozott ellenőrzés az utakon,
mert 2020-ban eddig sok közlekedési
baleset történt Szerbiában.
Az utak fokozott ellenőrzésével
a rendőrök azt remélik,
hogy a sofőrök biztonságosabban
fognak vezetni.


Börtönbüntetést is kaphat a szabadkai állatkínzó

Ahogyan korábban hírül adtuk, csütörtökön a szabadkai rendőrség őrizetbe vette az 1971-es születésű Čedomir Petrovićot állatkínzás és állatok megölésének alapos gyanúja miatt.

Minderre a tulajdonában levő épületek átkutatásakor bizonyítékokat is találtak a rendőrök. Stábunk ma az egyik ilyen helyszínt kereste fel a szabadkai Újfalu helyi közösség területén, a Bajai temetőhöz közeli Gostivari utcában. Az állatvédők és a szomszédok arra panaszkodtak, hogy korábban már többször is feljelentették „Čedo Šintert”, az illetékesek mégsem tettek semmit.
A gúnynevén Čedo Šinterként emlegetett férfi szomszédai azt állítják, többször is értesítették az illetékes felügyelőséget és a kommunális milíciát, de semmi sem történt. A kutyák üvöltése és az elviselhetetlen bűz elárasztotta az egész környéket, főleg nyáron, amikor a szerencsétlen állatok sokszor napokig víz és élelem nélkül maradtak.
Emlékeztetőül: kedden az állatvédők 15 csontsovány, kiéheztetett, szomjas, és kínzások nyomait magukon viselő fajtatiszta kutyát mentettek meg a biztos haláltól Čedo Šinter tavankúti erdőben bérelt tanyájáról, ahova egy kisteherautóban vittel el az általa üzemeltetett szabadkai illegális kutyamenhelyről az állatokat. A Gaj utca felől a Bajai úti temető irányában található Gostivari utcában élők két évig küzdöttek a Petrović által bérelt ház udvarából eredő kellemetlen szagokkal és a kutyaugatás problémájával, különösen a nyári hónapokban - panaszolta az egyik szomszéd, Stipan Petrić: „Nemhogy ugatnak, hanem vonyítanak. És mindig este jöttek, és vitték a kutyákat, meg hozták.”
A helyeik elmondása alapján az ebek szó szerint láncokon lógtak, éheztek és nagyon rosszul bántak velük. A szomszédok szerint a kommunális milícia csak egyetlen egyszer jött ki a helyszínre, de hatósági intézkedés nem történt. Ezt a házat az illető bérelte - mondta el stábunknak Horváth Betty, a Subotičke Njuškice állatvédő egyesület önkéntese: „Ebben a házban volt úgymond elszállásolva, elhelyezve, magyarul mondva láncra verve és éheztetve körülbelül 15 kutya, amennyiről ugye tudunk, mert valószínűleg két lokációról hozhatta ki őket arra a tanyára, ahol végül megtaláltuk őket. Itt ebben a házban pedig itt hagyta azokat, amelyeknek már semmi esélyük nem volt arra, hogy lábra álljanak, viszont ahelyett, hogy vizet és ételt adott volna nekik, illetve állatorvosi ellátásban részesítse őket, itt hagyta láncon. Három kutya ebbe belehalt, az éhségbe és a szomjúságba, egy kutyát lehetett innen kimenteni, aki még ma is kritikus állapotban van.”
A törvény börtönbüntetést lát elő az állatkínzásért. Szabadkán azonban eddig egyetlen ilyen bírósági döntés sem született. Amennyiben Čedo Šintert jogerősen elítélnék, az precedenst jelentene az igazságszolgáltatásban - mondja az állatvédő. A szerb belügyminisztérium szabadkai munkatársai csütörtökön vették őrizetbe az 1971-es születésű Čedomir Petrovićot állatkínzás és állatok megölésének alapos gyanúja miatt.

Csütörtökön a rendőrség őrizetbe vette Čedomir Petrovićot.

Csütörtök november 19-e volt.
Čedomir Petrovićról
kiderült, hogy állatokat
kínzott és állatokat
ölt meg.
Az állatkínzás
és az állatölés tilos.
A férfit a szomszédjai
és az állatvédők
már többször feljelentették
a rendőrségen.
A rendőrség eddig
nem tett semmit.
A férfi főleg
kutyákat kínzott és
ölt meg.
A kutyák üvöltését
és a kutyák tetemeinek
bűzét a szomszédok
hallották és érezték
főleg nyáron.
Az állatvédők több
csontsovány, kiéheztetett,
szomjas és megkínzott
kutyát mentettek meg
a férfitól.
Čedomir Petrovićot
börtönbe is zárhatják
az állatkínzás és
az állatok megölése miatt.


Kecsesek a szabadkai műkorcsolyázók

A korcsolyázás művészetét érdemes minél fiatalabb korban elkezdeni, hogy a gyerekek megtanulják az egyensúlytartást - mondják az edzők. Szabadkán csupán három hónapon át tudnak edzeni. Ettől függetlenül szép eredményeket ér el a csapat.

Az úgynevezett rekreatív műkorcsolyázók egyébként éppen a február 26-ra tervezett szezonzáró ünnepségre készülnek, amelyen az Aladdin és a csodalámpa című jégtáncot mutatják be.
A szabadkai városi műjégpályán minden reggel már korán elkezdődnek az edzések a műkorcsolyázók számára. Háromnegyed nyolckor már megtelik a műjégpálya lelkes leányzókkal, akik a műkorcsolyázást gyakorolják. Azt mondják, ha valaki versenyszerűen szeretne később ezzel a sporttal foglalkozni, akkor a műkorcsolyázás alapjait ajánlott már négyéves kortól elsajátítani. Bár a világbajnokságokon, vagy mondjuk az olimpián a férfiak is megmérettetik magukat műkorcsolyázásban, itt Szabadkán ezt általában a lányok sportjának tekintik.
A mai modern kori műkorcsolyázás a XVIII. században, Angliában alakult ki. A műkorcsolya egy olimpiai sportág. Gyakran együtt emlegetik egyik ágával, a jégtánccal. A műkorcsolyázás fő elemei az ugrások, forgások, lépéssorok, lépéses előadási elemek, illetve ezek kombinációi és egyéb figurák.
Vidaković Veronika nyolc és féléves kislánya, Anđela, a Spartacus Műkorcsolya Klub tagja. Rendszeresen edz, és egyre jobb eredményeket ér el. A tervek szerint Anđela jövőre akár már Észak-Macedóniában is versenyezhet. Edzői szerint az egyik legtehetségesebb műkorcsolyázó kislány.
A most 18 esztendős Kovács Anita tavaly áprilisban ezüstérmes lett a Belgrádban megrendezett Belgrade Trophy versenyen, az egy héttel korábban megtartott Vajdaság Kupán pedig 3. helyezést ért el, a szabadkai Spartacus Műkorcsolya Klub színeiben.
Marija Terezija Ćurčija, a szabadkai Spartacus Műkorcsolya Klub vezetőedzője. Ő készíti fel a lányokat a versenyekre és neveli ki az utánpótlást. A Spartacus Műkorcsolya Klubnak jelenleg nyolc aktív versenyzője van.
A műkorcsolyázók minden nap kétszer egyórás edzésen vesznek részt. Ezenkívül erőnléti gyakorlatokat végeznek. Ez rendkívül megerőltető, és csak a legkitartóbbakból lesznek versenyzők. A műkorcsolyázás nemcsak sport, hanem művészet is egyben.
Vannak, akik csak rekreatív műkorcsolyaedzésre járnak, velük Merima Kulić foglalkozik. Ő a szabadkai Sport Mindenkinek Városi Szövetség testnevelő tanára.
Ez a csoport készül most az idényzáró programra a szabadkai városi műjégpályán. Idén az Aladdin és a csodalámpa című jégtáncot mutatják be, február 26-án, este fél 7-től.

Szabadkai műkorcsolyázók

A szabadkai városi műjégpályán edzenek minden nap kora reggel a műkorcsolyázók.

Szabadkán csak 3 hónapon keresztül
tudnak edzeni a műkorcsolyázók.
Mégis szép eredményeket ér el
a versenyeken a szabadkai műkorcsolyázó csapat.
Február 26-án lesz egy szezonzáró ünnepség,
amire készül a szabadkai műkorcsolyázó csapat.
Az ünnepség a szabadkai műjégpályán lesz megtartva
este 18 óra 30 perctől.
Az Aladdin és a csodalámpa című jégtáncot
mutatja majd be a szabadkai csapat.
Szabadkán eddig a műkorcsolyázók között
csak lányok vannak.
Az edzők és a lányok is azt mondják,
hogy ha valaki versenyszerűen akar
megtanulni műkorcsolyázni, akkor már
4 éves kortól érdemes edzésekre járni.
A Spartacus Műkorcsolya Klubnak
jelenleg 8 versenyzője van.
Marija Terezija Ćurčija készíti fel a lányokat a versenyekre.
Marija Terezija Ćurčija
a Spartacus Műkorcsolya Klub vezetőedzője.
A vezetőedző elmondta, hogy nem könnyű sport
a műkorcsolyázás.
A vezetőedző szerint a műkorcsolyázás
nem csak sport, hanem művészet is.
A műkorcsolyázó ugrál, forog és táncol is a jégen.


Ezüstérmes Világos Adriana, földijei büszkék a sikerére

A kishegyesi gerelyhajító most a felnőttek között is megmutatta, hogy mire képes: 62,01 méterre repítette a gerelyét. A 18 éves lány bravúrjára otthonában, Kishegyesen is büszkék.

Bár a kétszeres junior világbajnok a selejtezőben 57,70 méter távolságú dobásával nem a legjobban teljesített, mégis sikerült bejutnia az Európa-bajnokság döntőjébe. Világos Adriana a felnőttek között versenyző kishegyesi sportoló 62,01 méteres eredményt ért, ezzel a dobogó második fokára léphetett fel.
Világos Adriana kishegyesi gerelyhajító második helyet ért el az Európa-bajnokság döntőjében. Münchenben 12-en jutottak be a fináléba, amelyben a részvételt a kétszeres junior világbajnok 57,70 méteres hajítással érdemelte ki. Ezt az eredményt sikerült felülmúlnia. A most felnőttek között versenyző szerbiai sportoló 62,01 méteres eredményt ért el a döntőben.
Világos Adriana az Európa-bajnokságon nyújtott teljesítményéért Aleksandar Vučić szerb elnök köszönetet mondott a szerbiai sportolónak, az erőfeszítéseit és a harciasságát méltatta. Twitter-bejegyzésében úgy írta, Szerbia büszke a nagy sikerre!
Ana Brnabić szerb miniszterelnök is szívből gratulált a gerelyhajítónak és az egész válogatottnak és számos további hasonló sikert kívánt.
A Twitteren Vanja Udovičić ifjúsági és sportminiszter is elismerését fejezte ki a hihetetlen bátorságért, hogy Európa legjobbjaival vette fel a harcot és érmet szerzett Szerbiának.
Marecskó Rozália: „Nagyon boldog vagyok. Tényleg fantasztikus, hogy egy ilyen kis faluból származó fiatal kislány ennyire akar, ennyire tud. Nagyon boldog vagyok, tényleg. ”
Hajdú Ferenc: „Örülök neki, hogy nálunk, Kishegyesről, ebből a községből van egy ilyen személyiség, aki jó eredményt hoz el. Gratulálok neki.”
A müncheni Európa-bajnokságon a görög Elina Tzengko szerezte meg az aranyérmet 65,81 méteres hajítással. A bronzérmes cseh Barbora Spotakova 60,68 méterre repítette gerelyét, őt előzte meg Világos Adriana 62,01 méterrel. A negyedik helyen pedig 60,57 méteres teljesítménnyel a magyarországi Szilágyi Réka végzett gerelyhajításban.

Ezüstérmet szerzett Világos Adriana az Európa-bajnokságon

Ezüstérmes lett Világos Adriana a müncheni Európa-bajnokság döntőjében.

Az ezüstérem második helyezést jelent.
Müchen 1 város Németországban.
Világos Andriana 1 kishegyesi gerelyhajító.
A gerelyhajítás is 1 sportág.
Világos Adriana most a felnőttek között is
megmutatta, hogy milyen sikeres sportoló.
Adrianának 62,01 méterre sikerült
eldobnia a gerelyt, amivel kiérdemelte
az ezüstérmet.
Aleksandar Vučić szerb elnök
és Ana Brnabić szerb miniszterelnök is
gratulált a szerbiai sportolónak.
Megköszönték Adriana munkáját
és harciasságát.
Azt mondták, büszkék Adriana sikerére.
Vanja Udovičić is gratulált Adrianának a bátorságáért,
hogy Európa legjobbjaival vette fel a harcot
és érmet szerzett Szerbiának.
Vanja Udovičić a szerb ifjúsági és sportminiszter.


Ifjúsági termet alakítottak ki a Szabadkai Református Egyházközség pincehelyiségében

A termet egy hét alatt újította fel egy 15 fős holland ifjúsági csoport, akik újrabetonozták a padlózatot, falakat festettek és otthonosabbá tették a pincehelyiséget.

Az új ifjúsági teremben vendégelték meg az egyházközösség fiataljai a pincehelyiséget felújítókat. Szalai Ármin szerint a felújított helyiségben szívesen töltik az idejüket a tizenévesek: „Nagy a változás. Az előző terem egy hittanterem volt. Ez a hely egy picit otthonosabbnak tűnik. Egy kicsit kisebb, de szerintem itt jobban összekovácsolódhatunk.
A hangulatvilágítás, a szobanövények és a berendezés is fiatalos - mondta el Harangozó László. A lelkész hozzátette, ez egy olyan hely lesz ahol a fiatalok a kereszténységüket és az ifjúságukat is megélhetik. Kiemelte: „Úgy érzem, hogy Istentől az egy ránk bízott feladat, hogy magvetés legyen a szívünkben, az ifjúság szívében. Bárhova kerülnek a világban ott legyen a szívükben a kereszténység magja. Ezt a termet pedig erre a célra fogjuk használni.”
A lelkipásztor azt is hozzátette, felekezettől függetlenül szívesen látják a fiatalokat. Az új ifjúsági terem egyébként a közeljövőben új ajtót, ablakokat, illetve fűtőtestet is kap.

Ifjúsági terem a Szabadkai Református Egyházközségben

Ifjúsági termet alakítottak ki a Szabadkai Református Egyházközségben.

Az ifjúsági terem az egyházközség pincehelyiségében van.
A termet 1 hét alatt újították fel.
15 holland fiatal újította fel az ifjúsági termet.
Az ifjúsági terem nagyon fiatalos.
Az ifjúsági terembe a fiatalokat várják.
Az ifjúsági teremben imádkozni is lehet.
Az ifjúsági teremben jókat lehet beszélgetni.
Az ifjúsági terembe bármelyik fiatal bemehet.
Aki nem református, azt is szívesen várják az ifjúsági terembe.
A reformáció 1 vallás.
A hívőket reformátusoknak nevezzük.
A református papokat lelkipásztoroknak hívjuk.
A szabadkai református lelkipásztort Harangozó Lászlónak hívják.
A lelkipásztor elmondta, hogy az ifjúsági teremben új ajtók, új ablakok és új fűtőtestek is lesznek.


Hétfőn ülésezik legközelebb a válságstáb

Hétfőn ismét összeül a szerbiai válságstáb - jelenti a szerb sajtó. Az ülésen a járványügyi helyzetet értékelik és dönthetnek is különböző intézkedésekről. A szakemberek a szigorítások fenntartásáról beszélnek, míg a politikusok enyhítenének.

Goran Vesić belgrádi polgármester-helyettes azt írta közösségi oldalán, hogy ő személy szerint javasolni fogja a kávézók megnyitását, és Ana Brnabić szerb kormányfő is enyhítésekről beszélt a napokban.
Ezzel szemben Dr. Predrag Kon járványügyi szakember azt mondta, nincs még itt az ideje a korlátozások feloldásának, ugyanis az egészségügyi rendszer túlterhelt, növekszik az elhunytak és lélegeztetőgépen kezeltek száma is. Szerbiában egyénként minden nyitva tarthat és működhet, kivéve a plázákat, a bevásárlóközpontokat és a kávézókat, éttermeket.

Hétfőn tart megbeszélést a szerbiai válságstáb

Hétfőn, vagyis holnap tart újra megbeszélést a szerbiai válságstáb.

Hétfő március 29-e lesz.
A szerbiai válságstáb a jelenlegi
járványügyi helyzetről fog beszélni.
A szerbiai válságstáb orvosi része
azt akarja, hogy maradjanak továbbra is
a szigorítások Szerbiában.
A politikusok enyhíteni akarják
a szigorításokat az országban.
Belgrád polgármestere azt mondta,
hogy kérni fogja, hogy nyissanak ki
a kávézók az országban.
Belgrád Szerbia fővárosa.
Ana Brnabić is azt szeretné,
hogy enyhítsenek a koronavírus miatt
meghozott szigorításokon.
Ana Brnabić a szerb miniszterelnök.
Dr. Predrag Kon járványügyi orvos
pedig azt mondja, fontos,
hogy továbbra is megmaradjanak
a szigorítások Szerbiában.
Azért fontos, mert még mindig
nagyon sok a koronavírusos beteg
az országban, és sok a beteg
a kórházakban is.
Szerbiában jelenleg
a bevásárlóközpontok, az éttermek
és a kávézók nem működhetnek.
Minden másfajta üzlet és bolt
dolgozhat az országban.


Népbetegség az Alzheimer-kór

Világszerte minden harmadik másodpercben egy újabb esetet diagnosztizálnak.

Az időskori kóros feledékenységben szenvedők, az ún. demens betegeknek a gondozásáról és a hozzátartozók segítségéről tartottak ma előadást a soproni Alzheimer Café idősügyi szakértői a szabadkai Városháza dísztermében. Céljuk, hogy minél szélesebb körben ismertessék meg a kórral járó tüneteket, és hogy felkészítsenek arra, hogyan kell ápolni az Alzheimer-kórban szenvedőket. Ugyanis világszerte minden harmadik másodpercben egy újabb esetet diagnosztizálnak. Sütő Teréz idősügyi szakértő elmondta, a demenciának két formája van. Az egyik az Alzheimer-kór, a másik pedig az érrendszeri demencia, amelyet meg lehet előzni. A gyaloglásnak, a táncnak fontos szerepe van a prevencióban, mert a végtagok mellett az agyat is karban tartják. Az előadást Zentán és Magyarkanizsán is megtartják majd.
Sütő Teréz, idősügyi szakértő, Idősek Európai Háza Alapítvány, Sopron, Magyarország: „Mindaz, ami a szív- és érrendszeri betegségeket, a cukorbetegséget megelőzi, az használ a demencia megelőzésében is. Ezért nagyon sokszor olyan előadás van, amit a stroke megelőzéséről tartunk, a kardiológiai betegségek megelőzéséről, a cukorbetegségről, mert ma már azt mondják, hogy a demencia a hármas típusú cukor betegség. Tehát a mozgással, a tánccal azt tesszük, hogy közben több fajta betegséget is megelőzünk. Emellett fiatalon tartja az idős ember az agyát, a fizikumát, a mozgását, és ez nagyon fontos, hogy ne szoruljunk mások ápolására vagy minél később szoruljunk.”

Népbetegség az Alzheimer-kór

Az egész világon népbetegség lett az Alzheimer-kór.
Népbetegség azt jelenti, hogy nagyon sok ember Alzheimer-kóros.

Az Alzheimer-kór nagyon veszélyes betegség.
Az Alzheimer-kórt legtöbbször idős emberek kapják el.
Az Alzheimer-kóros ember, nagyon sok mindent elfelejt.
Az Alzheimer-kórós ember elfelejti például, hogy ki a családja.
Az Alzheimer-kóros ember elfelejti például, hogy hol lakik.
Május 28-án, kedd este szakértők beszéltek az Alzheimer-kórról.
Szakértő az az ember, aki nagyon jól ismeri az Alzheimer-kóros emberek viselkedését.
Kedd este szabadkai Városháza dísztermében beszéltek szakértők az Alzheimer-kórról.
A szakértők Magyarországról jöttek beszélni az Alzheimer-kórról.
A szakértők arról beszéltek, hogy hogyan kell gondozni az
Alzheimer-kóros embereket.
A szakértők arról beszéltek, hogy nagyon fontos a mozgás.
Ha az idős ember is mozog, nem fog Alzheimer-kóros lenni.
A sétálás vagy a táncolás is nagyon jó mozgás.
A mozgás miatt az ember kevesebb betegséget kap el.
A mozgás miatt az ember egészséges marad.
A szakértők azért beszéltek az Alzheimer-kórról Szabadkán, hogy sok ember megtudja, milyen az Alzheimer-kóros ember.
A szakértők beszélni fognak az Alzheimer-kórról Zentán is.
A szakértők beszélni fognak az Alzheimer-kórról Magyarkanizsán is.
Zenta és Magyarkanizsa 2 város Vajdaságban.


Még szombaton is beadhatóak a kisérettségi fellebbezések

Szombaton 9 és 12 óra között is benyújthatják a kisérettségiző diákok szülei a fellebbezéseiket, amennyiben eddig nem tették meg. Módosul a kívánságlisták átadásának és az iratkozás időpontja is.

A fellebezéseket elektronikusan, valamint személyesen az általános iskolákban is be tudják nyújtani a diákok szülei. A meghosszabbított fellebbezési határidő miatt az iratkozás időpontja is tolódik.  A leendő középiskolásoknak a kívánságlistáikat június 29. és 30. helyett július 1. és 2. kell átadniuk. A kívánságlistát a hivatalos oldalon július 6-án 12 óráig tudják leellenőrizni és véglegesíteni. A végleges összesített iratkozási rangsort július 8-án éjfélig teszik közzé. Maga az iratkozás pedig július 9-én és 10-én 8 és 15 óra között történik majd. Ez az első év, amikor a diákok a középiskolába elektronikus úton is be tudnak majd iratkozni.

Még szombaton is lehet reklamálni a kisérettségi tesztekre

Még szombaton is beadhatók a reklamációk a kisérettségi tesztekkel kapcsolatban.

Szombat június 27-e,
ma van.
A reklamációt fellebbezésnek is
lehet mondani.
A reklamáció panaszt jelent.
A kisérettségizős tanulók
szüleinek
szombaton délelőtt 9 óra
és 12 óra között lehet
beadni a reklamációkat.
A tanulók szülei
a reklamációkat
az interneten keresztül is
be tudják adni.
Az e-uprava internetes oldalon
lehet beadni a reklamációkat.
A tanulók szülei
a reklamációt
személyesen,
az általános iskolákban is
be tudják adni.
A 8. osztályt fejező tanulóknak
a kívánságlistáikat
július 1-jén vagy július 2-án
kell átadniuk
a középiskoláknak.
A kívánságlistán
azok a középiskolák vannak,
ahova a 8. osztályt fejező tanuló
szeretne iratkozni.
A kívánságlistákat
július 6-án 12:00 óráig
tudják leellenőrizni
a tanulók és a szülők
az e-uprava internetes oldalon.
A hivatalos iratkozási rangsort
július 8-án éjfélig lehet
megnézni az e-uprava
internetes oldalon.
Az iratkozási rangsor
1 lista, ami megmutatja,
hogy a tanuló hanyadik helyen,
és melyik középiskolába
jutott be.
A középiskolákba való
iratkozás július 9-én
és július 10-én lesz
reggel 8 óra
és délután 3 óra között.
Idén van az 1. év,
hogy a tanulók
az interneten keresztül is
be tudnak iratkozni
a középiskolákba.
Idén 2020 van.


Elkezdődött a pótkisérettségi

Az augusztusi időpontokban azok a nyolcadikosok írhatják meg a záróvizsgát, akik bizonyos igazolt okok miatt nem rakták le azokat júniusban.

Anyanyelvből 164-en vizsgáztak - közölte a szerbiai Oktatási Minisztérium. Csütörtökön a matematika, pénteken pedig a választott tantárgy következik. A végső eredményeket augusztus 21-én, hétfőn teszik közzé, míg a tanulók beiratkozása a középiskolákba a harmadik körben augusztus 24-25-én lesz.

Elkezdődött a pótkisérettségi az országban

Elkezdődött a pótkisérettségi írása a szerbiai nyolcadikosok számára.

Az augusztusi időpontokban
azok a nyolcadikosok írhatják meg a záróvizsgát,
akik valamilyen ok miatt nem rakták le azokat júniusban.
Tegnap anyanyelvből írták a nyolcadikosok
a pótkisérettségit.
Tegnap augusztus 16-a, szerda volt.
Tegnap 164 diák vizsgázott anyanyelvből Szerbiában.
Ma matematikából, holnap pedig a választott tantárgyból
írják a pótkisérettségit a nyolcadikosok.
Ma augusztus 17-e van.
Holnap augusztus 18-a, péntek lesz.
Végső eredmények augusztus 21-én, hétfőn lesznek.
A tanulók beiratkozása a középiskolákba
augusztus 24-én és 25-én lesz.


Folyamatos felmelegedés várható

Folyamatosan emelkedik majd a hőmérséklet a hét második felében. Csütörtökön az elmúlt napokhoz hasonlóan száraz, napos időre van kilátás. Délután a hőmérő higanyszála elérheti a 22 fokot.

Pénteken a napsütést időnként gomolyfelhők zavarhatják meg. Az északi szél élénk, néhol erős lehet. Ez a nap lesz a legmelegebb, napközben akár 24 fokot is mérhetünk.
Hétvégén is a napsütésé lesz a főszerep, a legmagasabb hőmérséklet 22 és 23 fok között alakul.

Folyamatos felmelegedés térségünkben

Folyamatos felmelegedés várható térségünkben.

Csütörtökökön is száraz
és napos időjárás lesz.
Csütörtök április 9-e,
holnap lesz.
Csütörtökön 22 fokos hőmérséklet lesz.
Pénteken is sok napsütés lesz.
Pénteken néha felhős is lehet az idő.
Pénteken fújni fog a szél is.
Péntek délután 24 fokos
hőmérséklet lesz.
Péntek április 10-e
Nagypéntek lesz.
A hétvégén is sok napsütés lesz.
Hétvége szombat és a vasárnap.
Hétvégén 22 és 23 fokos hőmérséklet lesz.
Hétvégén lesz a katolikus húsvét.


Szerbiában a fiatalok több mint fele elutasítja a vakcinát

Csak 14 százalékuk kérte a koronavírus elleni védőoltást.

A szerbiai fiatalok többsége nem venné fel a koronavírus elleni védőoltást - derül ki abból a felmérésből, amelyet a szerbiai ifjúsági egyesületek ernyőszervezete készített a 15 és 30 év közötti korosztály körében. A megkérdezetteknek csak 14 százaléka kérte eddig a vakcinát, az oltásellenes fiatalok aránya pedig csaknem 54 százalékos. Utóbbiak többsége azt mondja, félti az egészségét, a reproduktív képességét, ezért nem kér az oltásból.
Mást is kérdeztek a fiataloktól. Csak 38 százalékuk támogatja Szerbia uniós csatlakozását, viszont 49 százalékuk legalizálná a marihuánát. A megkérdezettek fele el szeretné hagyni az országot.

Szerbiában a fiatalok többsége elutasítja a vakcinát

Szerbiában a fiatalok több mint fele nem akarja felvenni a koronavírus elleni védőoltást.

Egy kutatás kimutatta, hogy a szerbiai
15 és 30 év közötti fiatalok több mint fele
elutasítja a koronavírus elleni védőoltást.
A fiatalok többsége félti az egészségét
a koronavírus elleni vakcinától.
Szerbiában a fiatalok 14 százaléka vette csak fel
a koronavírus elleni vakcinát.
A százalék jele %.
Szerbiában a fiatalok 54 %-a elutasítja
a koronavírus elleni védőoltást.
A kutatás azt is kimutatta, hogy a megkérdezett fiatalok fele
el szeretné hagyni az országot.


Év végégig egyszeri, 5 ezer dináros juttatásban részesülnek a szerbiai nyugdíjasok

A Blic kormányközeli forrása szerint 1,7 millió nyugdíjas kaphat segélyt december végégig.

Mint a belgrádi sajtó írja, ez egy újévi ajándék lesz nekik, illetve segítség a járványhelyzet közepette.
A hírt hivatalosan még nem erősítették meg az illetékesek.
A sajtó emlékeztet, január elsejétől a svájci modellből kifolyólag a nyugdíjak 5,9 százalékkal emelkednek majd.

Év végéig egyszeri 5 ezer dináros támogatás a nyugdíjasoknak

Év végéig egyszeri, 5000 dináros támogatást kapnak a szerbiai nyugdíjasok.

Év vége december 31-e lesz.
December 31-ig
minden szerbiai nyugdíjas
kapni fog egyszeri
5000 dináros támogatást.
Ez az 5000 dináros
támogatás újévi
ajándék lesz
a szerbiai nyugdíjasoknak.
Ez az 5000 dinár
segítség lesz
a járványhelyzetben
a nyugdíjasoknak.
2021. január 1-jétől
magasabbak lesznek
a nyugdíjak Szerbiában.


Hétfőtől nem közlekedik a Szabadka-Szeged és a Szabadka-Óbecse járat

Határozatlan időre két járatát is megszünteti a Subotica Trans Utasszállító Közvállalat.

Július 11-e hétfőtől nem közlekedik a Szabadka-Szeged, valamint a Szabadka-Horgos-Törökkanizsa-Zenta-Óbecse járat - tájékoztat a közvállalat.
Közleményük szerint a megszüntetés oka a racionalizáció és az egyéb szervezésre vonatkozó okok.

Hétfőtől nem közlekedik több szabadkai járat sem

Hétfőtől nem közlekedik a Szabadka-Szeged autóbusz járat.

Hétfőtől nem közlekedik
a Szabadka-Horgos-Törökkanizsa-Zenta-Óbecse
autóbusz járat sem.
Hétfő július 11-e lesz.
Határozatlan időre 2 járatát is megszünteti
a Subotica Trans Utasszállító Közvállalat.
Ez azt jelenti, hogy nem lehet tudni,
hogy mikor fog közlekedni újra ez a 2 járat.
A Subotica Trans vállalat értesítése szerint
a 2 járatot szervezési okok miatt kellett megszüntetni.


Ma van a túlfogyasztás napja

Idén július 28-ára esik a túlfogyasztás világnapja: a Global Footprint Network adatai szerint a Föld lakossága csütörtökre használja el a bolygó egy évnyi erőforrásait.

Ez a dátum 2018-ban még augusztusra esett, 1970-ben pedig csak december 23-án értük el a túlfogyasztás határát, vagyis akkor még jóval fenntarthatóbban élt az emberiség, mint most, 50 évvel később.
Fel kell ismerni, hogy az emberiség csak akkor boldogulhat, ha sokszor mértéktelen fogyasztását valóban csökkenti. Ehhez pedig nagymértékben hozzájárulhatunk személyes döntéseinkkel - hangsúlyozza a Természetvédelmi Világalap, vagyis a WWF.
A közleményben kiemelik: a világ mai élelmiszerellátási rendszere fenntarthatatlan. A jelenlegi élelmiszertermelési, -feldolgozási és -szállítási gyakorlatok már most is természetrombolók, és gyorsítják az éghajlatváltozás ütemét: a biológiai sokféleség csökkenésének 60 százalékáért, az üvegházhatású gázok kibocsátásának 30 százalékáért, a folyóinkból és tavainkból származó édesvízkivétel 70 százalékáért felelősek.
Mint hangsúlyozzák, amellett, hogy a fenntartható, biztonságos és kiegyensúlyozott élelmiszerellátás a gyártók, ellátók, kereskedők és szakpolitikai döntéshozók elsődleges felelőssége, egyénileg is sokat tehetünk a helyzet javítása érdekében, a személyes döntésekkel nyomást lehet gyakorolni a nagy szereplőkre.
Sokat számít például a húsfogyasztás mérséklése, és több növényi alapú étel fogyasztása, ezek közül is a helyi, szezonális, lehetőleg kistermelőtől származó alapanyagok választása. Fontos a hulladék, azon belül is az élelmiszerpazarlás csökkentése. Ez például úgy érhető el, hogy mindig csak annyi ételt veszünk, illetve készítünk el, amennyit el is fogyasztunk, vagy változatos tartósítási technikákkal - fagyasztás, szárítás, befőzés, fermentálás - meghosszabbítjuk az eltarthatóságukat.
A WWF közleményében kiemelik: számos módja van annak, hogy életünket fenntarthatóbbá tegyük: például ha kerüljük a repülést, és preferáljuk a tömegközlekedést, csökkentjük a vízfogyasztást, vagy ha kertes házban élünk, akkor udvarunkból nem elvezetjük, hanem megtartjuk és később felhasználjuk a csapadékvizet.

Ma van a túlfogyasztás napja

Idén július 28-ra esett a túlfogyasztás világnapja.

Ma van július 28-a, csütörtök.
A túlfogyasztás világnapjának a célja,
felhívni az emberek figyelmét arra,
hogy mindenből túl sokat fogyasztunk.
Ezt a túl sok fogyasztást nem bírja el a Föld.
Fel kell ismerni, hogy az emberiség
csak akkor boldogulhat, ha a túl sok
fogyasztását lecsökkenti.
Ehhez minden emberre szükség van.
Jelenleg az emberek túl sokat fogyasztanak
az élelmiszerekből is.
A túl sok fogyasztás károsítja a környezetet.
A környezethez a levegő, a vizek, a növények,
az állatok és az emberek tartoznak.
A túlfogyasztást csökkenthetjük úgy is,
ha kevesebb húst fogyasztunk.
Inkább több növényi alapú ételt kell fogyasztani.
Ezek közül is a helyi, szezonális
gyümölcsöket, zöldségeket vásároljuk
a kistermelőktől.
Fontos csökkenteni a hulladékokat is.
Hulladék ugyanaz, mint a szemét.
Fontos csökkenteni az élelmiszerek kidobását is.
Ezen úgy tudunk javítani, ha mindig
csak annyi ételt veszünk és készítünk el,
amennyit el is fogyasztunk.
A túlfogyasztást javíthatjuk úgy is,
hogy elkerüljük a repülőgépekkel való utazást,
többet használjuk a tömegközlekedést,
csökkentjük a vízfogyasztást.
A túlfogyasztást javíthatjuk úgy is,
hogy ha kertes házban élünk,
akkor az udvarunkból nem elvezetjük,
hanem megtartjuk és később
felhasználjuk a csapadékvizet.
Csapadék ugyanaz, mint az eső.


Egyelőre nem drágulnak tovább az alapélelmiszerek Szerbiában

A kormány ugyanis meghosszabbította az árkorlátozásra vonatkozó intézkedéseket.

Az étolaj literenkénti ára továbbra sem haladhatja meg a 220 dinárt, a fehér kristálycukoré a 115 dinárt, a T-400 típusú liszt kilogrammonkénti ára pedig nem lehet több 84,7 dinártól. Emellett az ülésen további 15 napra megtiltották az Euro dízel kivitelét, a fapellet kivitelét viszont lehetővé tette a kormány 2023. január 31-ig egy bizonyos kvótán belül, ami 24 000 tonnát jelent.

Meghosszabbították az árstopot az alapélelmiszerekre

A szerb kormány döntése szerint meghosszabbították az árstopot az alapélelmiszerekre.

A szerb kormányban azok a politikusok vannak,
akik döntéseikkel az országot irányítják.
Árstop az alapélelmiszerekre azt jelenti,
hogy a boltok, az üzletek nem emelhetnek
az alapélelmiszerek árain.
Alapélelmiszer például az olaj, a cukor, a só, a liszt.
Az étolaj literenkénti ára továbbra sem
lehet drágább mint 220 dinár.
A fehér kristálycukor kilogrammonkénti ára
nem lehet több mint 115 dinár.
A T-400 típusú liszt kilogrammonkénti ára
nem lehet több 84,7 dinártól.


Ingyenesen hívható telefonszámon is igényelhető a 60 euró

A lakosok a 0800 101 100-as számon jelentkezhetnek szerda éjféltől az állami támogatásra.

Minden nagykorú állampolgár, aki jelentkezik, két részletben kapja meg a pénzt. 30 eurót májusban, 30-at pedig novemberben utalnak át. A nyugdíjasok ezen felül további 50 eurót kapnak szeptemberben, így ők összesen 110 eurós támogatásban részesülnek.
Május 6-án minden nyugdíjasnak kifizetik a támogatás első részét, május 7-én a szociális segélyben részesülők kapják meg, és május 12-én kezdődnek a kifizetések a többi polgár részére. Várhatóan 20-áig már mindenki megkapja, aki jelentkezett rá. A segélyt május 15-éig lehet igényelni.

Telefonon keresztül is lehet jelentkezni a 60 eurós támogatásra

Szerda éjféltől telefonon keresztül is lehet jelentkezni a 60 eurós támogatásra.

A következő telefonszámot kell felhívni
ahhoz, hogy jelentkezzünk a 60 eurós támogatásra:
0800 101 100
A telefonszám ingyenesen hívható.
A szerb állam 60 eurós támogatást fizet ki
minden nagykorú szerb állampolgárnak.
Nagykorú az, aki betöltötte a 18. életévét.
Minden nagykorú szerb állampolgár,
aki jelentkezik a támogatásra,
2 részletben kapja meg a pénzt.
Az első 30 eurót májusban kapják meg
a szerbiai lakosok.
A második 30 eurót novemberben kapják meg
a szerbiai lakosok.
A szerbiai nyugdíjasok plusz 50 eurót
kapnak szeptemberben.
Így a szerbiai nyugdíjasok összesen
110 eurós támogatást fognak kapni
a szerb államtól.
A szerbiai nyugdíjasoknak holnap kezdik
kifizetni a támogatás első részét.
Holnap május 6-a, csütörtök lesz.
Május 7-én azok az emberek kapják meg
a támogatás első részét,
akik szociális támogatást kapnak.
Május 12-től kezdik kifizetni a támogatás
első részét a többi szerbiai lakosnak.
Tervek szerint május 20-ig mindenki
megkapja a támogatás első részét,
aki jelentkezett rá.
A támogatás első része 30 euró lesz.
A támogatásra május 15-ig lehet
jelentkezni az interneten keresztül
vagy telefonon keresztül.


181 éves a Szabadkai Közkórház

Az 1841. október elsején 20 ággyal kialakított első szabadkai kórház az évek során jelentős regionális egészségügyi intézménnyé nőtte ki magát, amelyben jelenleg 670 fekvőbeteg ellátására van lehetőség.

215 orvos és 752 ápoló látja el a teendőket. A legkiemelkedőbbek munkáját elismerő oklevéllel díjazták.
Saša Dželebdžić, az intézmény új igazgatója ünnepi beszédében elmondta, az elkövetkező időszakban egy jelentős felújítás vár az intézményre.
Az intézmény fejlesztését Szabadka Város is támogatja - mondta Stevan Bakić polgármester.
„Jelenleg a közbeszerzési eljárás van folyamatban, amely során a tervezőt kell megválasztani, aki helyrehozná, eltávolítaná a hiányosságokat, és remélhetőleg jövőre megkezdődhetne a Szabadkai Közkórház felújítása. Mint tudják, a felújítás értéke meghaladja a 40 millió eurót. Ha mindennek vége lesz, egy modern, korszerű regionális klinikai központunk lesz.”

181 éves a Szabadkai Közkórház

181 évvel ezelőtt október 1-jén nyílt meg a Szabadkai Közkórház.

Október 1-je tegnap, szombaton volt.
181 évvel ezelőtt még csak 20 ággyal volt
kialakítva az első kórház Szabadkán.
Az évek során sokat fejlődött a kórház
és ma már 670 fekvőbeteg gyógyítására van lehetőség.
Jelenleg 215 orvos és 752 ápoló dolgozik
a Szabadkai Közkórházban.
A legjobb orvosok és ápolók munkáját
tegnap elismerő oklevéllel jutalmazták.
Saša Dželebdžić a kórház új igazgatója elmondta,
a következő időszakban fontos felújítás vár
a Szabadkai Közkórház épületére.
Tervek szerint a jövő évben kezdődne el
a kórház felújítása.
Jövő év 2023-ban lesz.
A felújítás nagyon sok pénzbe fog kerülni.
A felújítást Szabadka Város is támogatja.
A felújítás befejezésével el lehetne mondani,
hogy Szabadkának 1 korszerű kórháza van.


Aratóverseny lesz Györgyénben

A hagyományos aratás módszerét elevenítik fel szombat reggel.

Hamarosan Györgyénben is learatják a búzát hagyományos módon, kézi kaszával az aratóverseny keretein belül. Idén 44-en ragadnak kaszát a helyi búzamezőn, akik Szerbiából, Magyarországról, Horvátországból, illetve Bosznia és Hercegovinából érkeznek. A fárasztó munka mellé kijár majd a finom hagyományos reggeli is.
Az eseményt népzenei előadások kísérik, és a verseny győztesét is kihirdetik. Az idei aratóversenyt július 13-án szombaton szervezik meg a településen.
Miroslav Kujundžić, tag, szervezőbizottság, Dužijanca Bunyevác–Horvát Egyesület: „Reggel 6 órakor gyülekeznek az aratók, 6:30-kor indulnak a mezőre, amely az arató tanya mellett van. 6:45-kor következik az aratók kiállítása, 7 órakor kötélkötés. 7:25-kor fogadjuk a vendégeket a mezőn. A házigazdák idén Ante és Nađa Skenderović. 8 órakor a mezőn szalmabálákon aratóreggeli lesz, amely az egyik kiemelkedő eseményünk. Mindenkinek üzenem, mindenkit meghívunk a hagyományos aratólakomára, amit mindenkinek ingyen ajánlunk. Házi kenyeret, házi disznóból készült szalonnát, savanyúságot és hagymát szolgálunk majd fel. Természetesen egy pohár aratópálinka és a kútból származó hideg víz sem marad el. A résztvevőktől, látogatóktól annyit kérnék, hogy egy bicskát hozzanak magukkal, amit kizárólag a szalonnához használnak. Ezt követően 9 órakor megkezdődik az aratóverseny, amelyet hagyományosan pásztorharanggal nyit meg Szabadka polgármestere.”

Aratóverseny lesz Györgyénben

Szombaton tartják meg a hagyományos aratóversenyt Györgyénben.

Szombat július 13-a, holnap lesz.
A hagyományos aratás módját mutatják be szombat reggel Györgyénben.
A hagyományos aratás kézi kaszálással történik.
Idén 44 versenyző vesz részt az eseményen a helyi búzamezőn.
A versenyzők Szerbiából, Magyarországról, Horvátországból
és Bosznia és Hercegovinából érkeznek.
Az aratók már szombaton reggel 6 órakor gyülekeznek.
Délelőtt 9 órakor megkezdődik az aratóverseny,
amelyet pásztorharanggal nyit meg Szabadka polgármestere.
A fárasztó munka mellé a versenyzők finom
hagyományos reggelit is kapni fognak.
Minden érdeklődő ingyenesen megkóstolhatja majd
a hagyományos arató reggelit.
A reggelihez tartozik például a házi kenyér,
házi disznóból készült szalonna,
savanyúság és hagyma.
A szervezők arra kérik a résztvevőket, látogatókat, hogy
hozzanak magukkal bicskát, amit csak a szalonnához használnak.
Az eseményen népzenei előadások is lesznek.
Az eseményen a verseny győztesét is kihirdetik.


Majáliskor ismét sorok lehetnek a határokon

Torlódásokra kell számítani a határátkelőkön az állami ünnepek idején - figyelmeztet a szerbiai Határrendészeti Igazgatóság.

Arra kérnek mindenkit, hogy mielőtt útnak indulnak, ellenőrizzék le a helyzetet. A hosszú várakozások megelőzése érdekében javasolják a kisebb határátkelőket: a horgosi közútit, a gyálait, a rábéit, a bajmokit és a királyhalmit. Ez utóbbi munkaidejét egyébként meghosszabbítják, mától május másodikáig 7 és 22 óra között fogadja az átutazókat.

Hosszú sorok várhatóak a majálisi ünnepek idején a szerb-magyar határátkelőkön.

Május 1-jén és 2-án állami ünnepnapok lesznek Szerbiában.
Ez miatt sokan indulnak meg külföldre.
Mielőtt külföldre akarnak utazni,
érdemes leellenőrizni a határhelyzetet.
A kisebb határátkelőkön kevesebb időt kell várakozni,
ezért érdemes azokat választani utazáskor.
Kisebb határátkelő például a horgosi közúti,
a gyálai, a rábéi, a bajmoki és a királyhalmi.
A királyhalmi határátkelő munkaidejét
meghosszabbították a majálisi ünnepek idejére.
Ez azt jelenti, hogy a királyhalmi határátkelő
reggel 7 órától este 10 óráig dolgozik.
Május 2-ig fogadja az utasokat hosszabb munkaidővel
a királyhalmi határátkelő.
Május 2-a kedd lesz.


A legfiatalabbak számára marad a tantermi oktatás

Mehetnek iskolába az alsós diákok a jövő héten - így döntött Ana Brnabić kormányfő és a szerbiai válságstáb orvosi része.

Az elsőtől negyedik osztályos általános iskolás tanulók tehát továbbra is bejárhatnak az órákra. Amennyiben helyi szinten túlságosan megnövekszik a koronavírus-esetek száma, a lokális válságtörzsek dönthetnek az iskolai oktatás beszüntetéséről. Branislav Tiodorović járványügyi szakember, a szerbiai válságstáb tagja korábban azt mondta, a felsősök és a középiskolások maradnak távoktatáson.
A Közügyek stábja annak járt utána, hogy az állandóan változó intézkedések és az ebből adódó bizonytalanság miként érintik a családokat.

Marad a tantermi oktatás az alsósok számára

Az általános iskolák alsós tanulóinak folytatódik rendesen, vagyis a tantermekben a tanítás.

Erről tegnap döntött a szerb miniszterelnök
és a szerbiai válságstáb orvosi része.
A szerb miniszterelnök Ana Brnabić.
Tegnap március 19-e, péntek volt.
Ez azt jelenti, hogy az elsőtől
a negyedik osztályos
általános iskolás tanulók
jövő héten is bejárhatnak tanulni az iskolákba.
A rossz járványügyi helyzet miatt
az általános iskolák felsős tanulóinak
és a középiskolásoknak már
távoktatás van Szerbiában.
Az általános iskola felső osztályai
 5. osztálytól 8. osztályig vannak.
A távoktatás otthonról, az interneten
keresztül történik.
Ha még több koronavírusos beteg lesz,
akkor dönthetnek úgy, hogy
bezárják az iskolákat, és
távoktatás lesz minden tanuló számára.


Templombúcsú Doroszlón

A doroszlói kegytemplom búcsúját ünnepelték szerdán. Május 24-e a Segítő Szűzanya ünnepe, ezen a napon tartják a búcsút Doroszlón, ugyanis a templom újjáépítését követően a Boldogságos Szűzanyának ajánlották fel.

Május 24-e Mária, Keresztények Segítsége vagyis a Segítő Szűzanya ünnepe. Ez egyben a doroszlói szentkúti kegytemplom búcsúja is. Ünnepi szentmisével ünnepelték a napot. A hívek viszont nem csak ilyenkor látogatják a kegytemplomot.
Tancsik Lajos, Doroszló: „Három éve megözvegyültem, kerestem a helyem a világban és itt találtam meg a megbékélést. Itt érzem jól magam.”
A doroszlói kegytemplom az 1800-as évek végén leégett. Újjáépítését követően a Boldogságos Szűzanyának, Keresztények Segítségének ajánlották fel. Arról a kegyképről kapta a nevét, amelyet a betelepülő németek Passauból magukkal hoztak - mondta Verebélyi Árpád doroszlói plébános.
„A kegyhely nem plébánia, tehát azt jelenti, hogy nincsenek rendszeres szentmisék a kegyhelyen, hanem csak abban az esetben, amikor valamilyen ünnep van, vagy valamilyen zarándok csoport érkezik, vagy Mária ünnep van, vagy valami kifejezett kegyhelyi program van. Ebben a templomban vasárnaponként, vagy minden nap rendszeresen nincs is szentmise. Ilyenkor, amikor valami ünnep van, akkor a környékből, a faluból, de a szomszéd falvakból is összejönnek emberek és ez azt jelenti, hogy minden Mária ünnep itt egy ünnep.”
Az ünnepi szentmisét gyónási lehetőség, rózsafűzér imádság, a májusi ájtatosság előzte meg. Az ünnepi szentmisét Verebélyi Árpád doroszlói plébános celebrálta, vendégként pedig Ralbovsky Dominik atya is jelen volt.

Templombúcsút tartottak Doroszlón

Templombúcsút tartottak tegnap Doroszlón.

Tegnap május 24-e, szerda volt.
Doroszló 1 kis falu Bácskában.
A doroszlói kegytemplom búcsúját ünnepelték tegnap.
Május 24-e a Segítő Szűzanya ünnepe,
ezen a napon tartják a búcsút Doroszlón.
Ünnepi szentmisét tartottak ezen a napon.
A doroszlói kegytemplom az 1800-as évek végén leégett.
A templom újjáépítése után
a Boldogságos Szűzanyának,
Keresztények Segítségének ajánlották fel.
Ebben a templomban nincsenek rendszeresen szentmisék.
Ezen a kegyhelyen akkor van csak mise,
ha valamilyen ünnep van.
A tegnapi ünnepi szentmise előtt
gyónási lehetőséget, rózsafűzér imádságot,
és májusi imádságot tartottak.
Az ünnepi szentmisét Verebélyi Árpád doroszlói plébános tartotta.
A plébános ugyanaz, mint a pap.
Vendégként Ralbovsky Dominik atya is jelen volt
a tegnapi ünnepi szentmisén Doroszlón.
Az ünnepi szentmisén sok hívő vett részt.


Nyári napközi Palicson

Nyári napközit szervez a Palics Magyar Művelődési Egyesület a helyi iskolában 5-től 15 éves korú gyerekek számára. A résztvevőket kézműves foglalkozások, társas- és szabadtéri játékok várják az elkövetkező két hétben és augusztus második két hetében.

Gyermekzsivajtól volt hangos a palicsi Miroslav Antić Általános Iskola. A Nyári napközi második napján már több mint ötven gyerek vett részt a foglalkozásokon. A tágas, árnyékos udvarban ki-ki az érdeklődésének megfelelően választhatott a felkínált lehetőségek közül.
Kis Dominik: „Szeretek ide járni, tavaly is voltam itt, és szeretem a foglalkozásokat, a játékokat.”
Gorotva Edina: „Itt nagyon jó a társaság, mert sok gyerek van, és itt nagyon jók a foglalkozások. Nekem a karkötőkészítés tetszik a legjobban.”
Sebestyén Alex első osztályos tanuló is nagyon jól érzi magát, mert a húga, az unokatestvére és az osztálytársai közül is sokan itt vannak.
„- Most éppen levendulazsákot varrok.
- És mi a teendő, mit kellett eddig csinálni?
- Lemorzsoltuk a levendulát, aztán megkapjuk a zsákot, hogy összevarrjuk.”
Sport, ügyességi játékok, játszótér, kézműveskedés. Ezek közül választhatnak mindennap a gyerekek. Óvodapedagógusok, tanítók, tanárok, iparművészek foglalkoznak velük.
Arnold Ildikó, magyartanár, szervező: „Természetesen mindenkinek a korcsoportjának megfelelő tevékenységeket folytatunk. Igyekszünk a hagyományőrzésre is hangsúlyt fektetni, tehát bőrrel, csuhéval, agyaggal, szalmával, gyapjúval is dolgozunk. Valamint hulladékanyagokat is felhasználunk, hogy ezzel a környezetvédelemre is felhívjuk a figyelmüket.”
A palicsi Nyári napközi július 4-től 15-ig fog tartani, de a nyár folyamán még egyszer megszervezik, akkor augusztus 15-től 26-ig várják majd a gyerekeket.

Nyári napközi Palicson

Nyári napközit szervez a Palics Magyar Művelődési Egyesület.

A palicsi Miroslav Antić Általános Iskolában
van megszervezve a Nyári napközi
az 5 és 15 év közötti gyerekek számára.
A résztvevőket kézműves foglalkozások,
társasjátékok és szabadtéri játékok várják.
A palicsi Nyári napközi tegnap kezdődött.
Tegnap július 4-e, hétfő volt.
A Nyári napközi 2 hétig tart, vagyis július 15-ig.
Ma is több mint 50 gyerek vett részt a foglalkozásokon.
A gyerekek nagyon jól érzik magukat
a Nyári napközi foglalkozásain.
A gyerekeket hétfőtől péntekig
minden nap várja a Nyári napközi.
Óvónők, tanítók, tanárok
és iparművészek foglalkoznak a gyerekekkel.
A palicsi Nyári napközi szeretettel várja
a szórakozni vágyó gyerekeket.
A palicsi Nyári napközi július 4-től 15-ig fog tartani.
Augusztusban még egyszer megszervezik,
akkor augusztus 15-től 26-ig várják majd
a gyerekeket a palicsi napközibe.


Mindemellett két hete megindult a járóbetegek ellátása is - nyilatkozta a Pannon Televízió Közügyek című műsorában Dr. Csáki Beáta a kórház igazgatója.

Elmondta: Az elmúlt időszakban jelentős változások történtek a Zentai Közkórház életében a rendkívüli állapot idején. Csak a sürgős eseteket fogadták, a járóbeteg ellátás szünetelt, a tervezett műtéteket is leállították. A szülések ugyan úgy zajlottak, és kizárólag a sürgős műtéteket hajtották végre. Az orvosok és a nővérek 24 órában dolgoztak. Most azonban lassan, de biztosan visszatér az élet a normális kerékvágásba. A látogatási tilalom azonban továbbra is érvényes marad a kórház területén-tette hozzá.
Dr. Csáki Beáta, igazgató, Zentai Közkórház: „Jövő héttől be fogjuk indítani a tervezett műtéteket. Azzal, hogy azok a műtétek, amelyek elmaradtak - tehát a tervezett műtétek a koronavírus járvány előtt - elkértük a betegek elérhetőségét, telefonszámát és folyamatosan értesítve lesznek, hogy lassan egy-két beteget naponta vissza tudjunk hívni, hogy ez az ellátás valami úton módon újra meginduljon.”

Újra lesznek műtétek a Zentai Közkórházban

Jövő héttől újra végeznek műtéteket a Zentai Közkórházban.

Jövő hét június 1-jén,
hétfőtőn kezdődik.
Azokat az embereket,
akik műtétre várnak,
hívni fogják
a Zentai Közkórházból.
A járóbetegek ápolása is
újraindult a Zentai Közkórházban.
A rendkívüli állapot idején
nem volt műtét
a zentai kórházban.
A járóbetegek ápolása is
szünetelt
a rendkívüli állapot idején.
A szülések rendben
zajlottak le
a rendkívüli állapot idején is
a Zentai Közkórházban.
A rendkívüli állapot idején
az orvosok és a nővérek
24 órában dolgoztak
a Zentai Közkórházban.
Műtétek most már vannak,
és a járóbetegek ápolása is
folytatódik, de még mindig
látogatási tilalom van
a zentai kórház területén.


Támogatják a sokgyermekes munkanélküli édesanyákat

Háromszáz millió dinárt fordít a tartomány erre a célra.

Az idén is támogatja a három- és a négygyermekes munkanélküli anyákat a tartományi kormány. Az anyagi juttatás havi 15 000 dinár. 2019-ben 657 munkanélküli édesanya részesült támogatásban, becslések szerint idén még 840-en. A tartományi kormány azt tervezi, hogy a demográfiai politika ezen intézkedésére 300 millió dinárt fordít.
Az ülésen döntés született arról is, hogy 150 millió dinárt különítenek el a Vajdasági RTV belső berendezésére. Az illetékesek 28 millió dinárt hagytak jóvá a topolyai Mezőgazdasági Iskola új diákotthonába szükséges berendezések megvásárlására.

Támogatás a sokgyermekes munkanélküli anyukáknak

Idén is kapnak támogatást a sokgyermekes munkanélküli édesanyák Szerbiában.

Idén 2020 van.
Pénzbeli támogatást kapnak a sokgyermekes
munkanélküli édesanyák Szerbiában.
Sokgyermekes édesanya az,
akinek 3 vagy 4 gyermeke van.
Munkanélküli embernek nincs munkája,
és nem kap fizetést.
Minden hónapban 15 000 dinárt kapnak
a sokgyermekes munkanélküli édesanyák.
2019-ben 657 munkanélküli édesanya
kapott támogatást Szerbiában.
2019 tavaly volt.
2020-ban még több munkanélküli édesanya
fog kapni támogatást Szerbiában.


Ma van az ápolók nemzetközi napja

1820-ban ezen a napon született Florence Nightingale brit ápolónő, aki ápolónőképző iskolát alapított. Rá emlékezve tartják május 12-én a nemzetközi napot.

Nenad Vukas, az Újvidéki Egészségház vezető technikusa: „Az elmúlt két év rendkívüli állapota megmutatta a szakma, az ápolói munka jelentőségét és fontosságát. Az Újvidéki Egészségházban jelenleg 802 technikus dolgozik kilenc osztályon. Ez az egész helyzet megmutatta az egészségház életerejét, és ennek a történetnek a hangsúlya és lényege az alkalmazottak, orvosaink, ápolóink és logisztikai csapataink, valamint munkatársaink támogatása, így megmutattuk, hogy minden vészhelyzetre tudunk reagálni.”

Ma van az ápolók nemzetközi napja

Ma május 12-e, csütörtök van.
Ezen a napon 202 évvel ezelőtt született
Florence Nightingale angol ápolónő.
Florence Nightingale ápolónőképző iskolát alapított.
Rá emlékezve tartják meg minden év
május 12-én az ápolók nemzetközi napját.
Nenad Vukas, az Újvidéki Egészségház
vezető ápolója elmondta,
a koronavírus-járvány idején is
megmutatkozott, hogy milyen fontos
az ápolók munkája.
Az Újvidéki Egészségházban
jelenleg 802 ápoló dolgozik.
Nenad Vukas elmondta, az ápolók
minden vészhelyzetnél ott vannak
és segítenek a betegeken.


Tepavčević: Kedden kezdődik a védőoltás harmadik adagjának beadása

A már beoltottak újraoltása egyáltalán nem szokatlan eljárás - mondta a miniszter.

Kedden kezdődik a koronavírus elleni oltás a harmadik adaggal Szerbiában. Az elsők között az alacsony ellenálló-képességgel rendelkezők kerülnek sorra, de mindenki megkaphatja, akinél 6 hónap elmúlt a második dózis felvétele óta - jelentette be a szerbiai közmédia esti híradójában a szociálpolitikai miniszter. Darija Kisić Tepavčević kiemelte, az orosz vakcina kivételével bármelyiket lehet keverni. Hozzátette, a már beoltottak újraoltása egyáltalán nem szokatlan eljárás. A tapasztalatok azt mutatják, hogy egyes betegségek esetében a vakcinák ismétlése, azok kombinálása akár egy életen át tartó védettséget is eredményezhet. Most azt vizsgálják, hogy a koronavírusnál mennyi az optimális dózis.
A harmadik védőoltás felvétele sem kötelező, csak javasoljuk főleg azoknak, akik valamilyen betegség miatt vagy a munkájukból kifolyólag a veszélyeztetettebbek közé tartoznak, illetve már hosszabb idő eltelt az immunizáció óta - emelte ki Tepavčević.
Darija Kisić Tepavčević, szociálpolitikai miniszter, Szerbia: „Ők elsősorban az immunhiányos állapotú emberek, tehát azok a személyek, akik hemodialízisben részesülnek. A szervátültetettek is ide tartoznak, akik jelenleg immunszuppresszív terápián vesznek részt, például a rákos megbetegedésekben szenvedők, és kemoterápiában részesülők. A 70 évnél idősebbek is ide tartoznak, valamint azok, akik a szociális védelmi intézményekben, illetve idősek otthonában tartózkodnak.”

Kedden kezdődik a koronavírus elleni védőoltás harmadik adagjának beadása Szerbiában.

Kedd augusztus 17-e, holnap lesz.
Darija Kisić Tepavčević elmondta,
hogy a már beoltottak újraoltása
egyáltalán nem szokatlan dolog.
Darija Kisić Tepavčević a szerbiai válságstáb tagja.
A harmadik védőoltást bárki megkaphatja,
akinél 6 hónap elmúlt a második adag felvétele óta.
A harmadik védőoltás nem muszáj,
hogy ugyanaz legyen, mint az első kettő védőoltás.
Csak az orosz Szputnyik V vakcinánál muszáj,
hogy a harmadik védőoltás is ugyanaz legyen.
A harmadik védőoltás felvétele nem kötelező.
A harmadik védőoltás felvételét az orvosok javasolják.
A harmadik védőoltás felvétele azoknak javasolt,
akik valamilyen betegség miatt
a veszélyeztetettebb csoportba tartoznak.
A harmadik védőoltás felvétele azoknak javasolt,
akik a munkájuk miatt a veszélyeztetettebb csoportba tartoznak.
A harmadik védőoltás felvétele azoknak is javasolt,
akiknek a második védőoltás felvétele óta
már hosszabb idő eltelt.


A mellrák elleni küzdelem napja van Szerbiában

Az Egészségügyi Világszervezet adatai alapján a mellrákot évente mintegy 2,2 millió nőnél diagnosztizálják, és évente csaknem 680 ezer nő halálozik el miatta.

Az Észak-bácskai Körzetben 2021-ben összesen 645 nőnél regisztráltak rákos megbetegedést, amelyből 163 nőnek volt mellrákja. Szintén abban az évben 277 nő halt bele a rákba, amelyből 42 mellrákos eset volt.
Ma több rendezvényen is felhívták a figyelmet arra, hogy mennyire fontos a mellrák korai felismerése, ugyanis a betegség a korai stádiumában tünetmentes.
A szabadkai Vöröskereszt előadást szervezett a mellrák elleni küzdelemről, és arról, hogy hogyan lehet megelőzni a betegséget.
Dr. Nada Kosić Bibić, szakmunkatárs, Szabadkai Közegészségügyi Intézet: „Az egyik kulcsfontosságú tanács az egészséges életmódra való áttérés, a viselkedés megváltoztatása az egészség javára és az egészség rendszeres ellenőrzése. Az önvizsgálaton kívül, ami kulcsfontosságú, minden nőnek el kell járnia mammográfiai vizsgálatokra is. Ha fiatalabb nőkről van szó, 40 év alattiakról, akkor az ultrahangos vizsgálatokat szoktuk javasolni.”

Ma van a mellrák elleni küzdelem napja

Szerbiában ma van a mellrák elleni küzdelem napja.

Ma március 20-a, szerda van.
A mellrák nagyon veszélyes daganatos betegség a nőknél.
Szerbiában sok nő veszti életét a mellrák miatt.
Ez azért van, mert a betegséget későn ismerik fel.
Ahhoz, hogy minél kevesebb nő haljon meg mellrákban
fontos, hogy időben felismerjék a betegséget.
Megfelelő vizsgálatokkal időben fel lehet ismerni a betegséget.
Így időben gyógyítható a mellrák.
A mellrák elleni küzdelem napja alkalmából ma
több eseményt is szerveznek Szabadkán.
Ezeken a programokon beszélgetésekben
vehetnek részt az érdeklődők,
és megfelelő tájékoztatást kapnak a mellrákkal kapcsolatban.
A mellrákot meg lehet előzni például
az egészséges táplálkozással,
gyakori testmozgással, alkoholmentes
és dohányzásmentes élet kialakításával.


Segítsünk a tízéves óbecsei kisfiúnak!

Az adai Warriors Civil Szervezet kupakgyűjtési akciót indított Ivan Filipčev megsegítésére, amelyhez már több magánszemély és polgári egyesület is csatlakozott.

Az óbecsei Ivan Filipčev hármas ikerterhességből koraszülöttként jött a világra, majd agyvérzés következtében cerebrális paralízise és vízfejűsége lett. A mindennapos terápia és az útiköltség havonta 150 ezer dinárba kerül a családnak. A szülők tartalékait felemésztette az elmúlt 10 év, a kezelésére eddig befolyt alapítványi pénz pedig már csupán két hónapra elegendő. Ahhoz, hogy egy napon a kisfiú önállóan tudjon járni, a családnak segítségre van szüksége.
Az adai Warriors Civil Szervezetet 2017-ben községbéli lelkes fiatalok hívták életre. A sport, a közösségépítés és a környezetvédelem terén is aktívan tevékenykednek, emellett  az elmúlt vészterhes időszakban mindinkább igyekeztek olyan jótékonysági akciókat szervezni, amelyek által rászoruló egyéneket vagy családokat tudtak támogatni.
A szervezet projektmegvalósító csapata, a Homeland mindig is odafigyelt a szelektív hulladékgyűjtésre, ettől az ötlettől vezérelve „Neked egy apró kupak, másnak az élet” címmel kupakgyűjtési akciót indítottak, amelynek lényege, hogy az így összegyűjtött kupakok eladásából befolyó összegből rászoruló személyeket tudnak támogatni.
Az adai szervezet kezdeményezéséhez a péterrévei Falunkért Ifjúsági Csoport habozás nélkül csatlakozott.
A három hete tartó akcióban eddig közel 50 kg kupakot sikerült összegyűjteni Ivan megsegítésére. A szervezők azt kérik, ha a nézők között bárki csatlakozna az akcióhoz és felajánlaná az otthonában eddig összegyűjtött kupakokat, ne habozzon, hisz Ivan életéről van szó. Ami nekünk egy aprócska műanyag, neki az élet!

Segítsünk a 10 éves óbecsei kisfiúnak!

Kupakgyűjtési akciót indítottak egy 10 éves óbecsei kisfiú megsegítése miatt.

Óbecse 1 község és település Vajdaságban.
A kupakgyűjtési akciót
az adai Warriors Civil Szervezet indította el.
A kupakgyűjtési akcióban bárki részt vehet.
Fontos, hogy össze kell gyűjteni
a műanyag kupakokat.
A kupakokat eladják, és
az árából segíteni tudják
az óbecsei kisfiú gyógyítását.
A kisfiút Ivan Filipčevnek hívják.
Iván 10 éves kisfiú.
Iván hármas ikerterhességből született
koraszülöttként,
de a születésekor agyvérzést kapott.
Az agyvérzés miatt a kisfiúnak
cerebrális paralízise és vízfejűsége lett.
A cerebrális paralízis miatt
a kisfiú még nem tud járni
és kerekesszékben ül.
A vízfejűség is nagyon súlyos betegség.
A 10 éves Ivánnak sürgősen segíteni kell.
A kisfiú családjának már elfogyott
a pénze, és nem tudják megvenni
a szükséges gyógyszereket.
Az adai Warriors Civil Szervezet
már 3 hete gyűjti a kupakokat
a 10 éves Iván gyógyítására.
A 3 hét alatt eddig 50 kg kupakot
sikerült összegyűjteni.
Segítsük a kupakok gyűjtésével Iván gyógyulását!


Készen áll a szeptember elsejei kezdésre a szabadkai népkonyha

Jövő keddtől ismét készítenek 1200 rászorulónak meleg ételt, amelyet a 33 helyi közösségben kijelölt pontokon osztanak majd.

A rendszer működésében nem történt változás, a Vöröskereszt illetékesei pedig időben értesítik a rászorulókat az ételosztás helyszínéről és időpontjáról.
A szabadkai népkonyha egyébként a legnagyobb ilyen jellegű intézmény Vajdaság területén.

Szeptembertől újra működik a szabadkai népkonyha

Szeptember 1-jétől újra dolgozni fog a szabadkai népkonyha.

A szabadkai népkonyhán
meleg ételt osztanak
a rászoruló embereknek.
Szabadka területén
33 helyi közösségben
oszt ki meleg ételt
a szabadkai népkonyha.
Szabadka területén
1200 rászorulónak
oszt ki meleg ételt
a szabadkai népkonyha.
A Vöröskereszt
szervezi meg
a szabadkai népkonyhát.
A szabadkai Vöröskeresztből
időben értesíteni fogják
a rászorulókat,
hogy mikor és hol lesz
ételosztás Szabadkán.


Lončar: Eredményesek a szigorítások

Kulcsszerepet töltött be a bevezetett védettségi igazolások rendszere abban, hogy nőtt Szerbiában az átoltottság - erről beszélt a szerb egészségügyi miniszter.

Zlatibor Lončar nem zárta ki annak lehetőségét, hogy meghosszabbítják azt az időintervallumot, amikor kérni fogják a vendéglátóhelyeken az igazolásokat. Jelenleg ez 20 órától történik. Leszögezte, azt szeretnék, hogy a polgárok biztonságban legyenek.
Arról, hogy a védettségi igazolások rendszerét hogyan bővítik, 24 órássá teszik-e, vagy éppen másképpen rendelkeznek majd, nem született döntés.

Eredményesek a szigorítások

Zlatibor Lončar szerint eredményesek a bevezetett szigorítások Szerbiában.

Zlatibor Lončar a szerb egészségügyi miniszter.
Amióta bevezették a kötelező
védettségi igazolások felmutatását
a vendéglátóhelyeken és szórakozóhelyeken,
azóta több ember veszi fel
a koronavírus elleni védőoltást az országban.
Zlatibor Lončar elmondta, lehetséges,
hogy még korábban kérni fogják
a védettségi igazolások felmutatását
a vendéglátóhelyeken.
Jelenleg este 8 órától kötelező a védettségi igazolás
felmutatása a szerbiai vendéglátóhelyeken.
Vendéglátóhely például az étterem,
a kávézó, a pizzéria.
A szerb egészségügyi miniszter elmondta,
azt akarják, hogy a szerbiai lakosok
biztonságban legyenek.
Nincs még döntés arról, hogy a védettségi igazolások
felmutatását 24 órássá teszik-e vagy nem.
24 óra 1 egész napot jelent.


Támogatás a pedagógusoknak

A válságkezelő pénzügyi segítség májusig megérkezik a tanügyesek számlájára.

Májusig 10.000 dináros támogatást kapnak a pedagógusok - ezt jelentette be tegnap a Pink Televízióban a szerb államfő. A támogatás kifizetését a pravoszláv húsvét és a majális között tervezik. Aleksandar Vučić elmondta, ez 133 ezer tanügyben dolgozót érint, és ezzel is azt mutatják, mennyire felelősségteljesek - tette hozzá.

Támogatás a pedagógusoknak

Támogatást kapnak a szerbiai pedagógusok.

Pedagógus például az óvónő,
a tanítónő, a tanár.
Májusig 10 ezer dináros támogatást
kapnak a szerbiai pedagógusok.
Ezt a szerb államfő, Aleksandar Vučić
jelentette be tegnap.
Tegnap április 17-e, vasárnap volt.
A pedagógusok a 10 ezer dináros
támogatást a bankszámlájukra
kapják meg májusig.
A támogatás kifizetését a pravoszláv húsvét
és a majális között tervezik.
A pravoszláv húsvét április 24-én lesz.
Majális május 1-jén lesz.
A támogatást 133 ezer pedagógus
kapja meg Szerbiában.
Aleksandar Vučić elmondta,
a támogatással a pedagógusok munkáját
akarják megköszönni.